GABONETAKO ZORION AGURRA PIKA PIKA ANIMAZIO TEKNIKAREKIN\nTailer honen helburua gabon-txartel bat egitea da Pika Pika teknikaren bidez, hots, linternen bidezko animazio teknika bat argazki bakoitzean marrazkiak eginez. Gero, irudi horiek lotzen dira animazio-filme bat sortzeko.\nTailerra hasi aurretik azalpen bat emango zaie eta ariketa labur batzuk egingo dituzte teknika honen oinarriak ikasteko.\nHaur bakoitzak linternaren koloretako argien bidez marrazkiak egingo ditu airean eta guztien artean animazio bat osotuko dute.\nAmaitzeko, argazki guztien muntaia egingo da, animazio oso bat sortuz eta egindako lanaren emaitza ikusiz.


Indarberritzeko aukera – Taxoareko Hitza\n30 azaroa, 2016 30 azaroa, 2016 Taxoareko Hitza\nLigako nahigabeak arintzeko abagunea dauka gaur Osasunak, Granadan, Kopako final hamaseirenetako joanekoan (21:00, ‘BeIn’). Joaquin Caparrosek aldaketaz jositako taldea zelairatuko du. Deialditik at gelditu dira Atleticoren aurka hasieratik jardun ziren jokalari gehienak\nUnerik txarrenean ekingo dio Errege Kopako bideari Osasunak. Ligan burua altxatu ezinik dabil, eta halako kasuetan beste txapelketa bat jokatu behar izateak enbarazu besterik ez du egiten. Edonola ere, Kopako partida izateak onetik ere badauka gorritxoentzat. Izan ere, garaipena lortuta aldarte hobearekin helduko liokete ligako hurrengo partidari. Ligako azken sailkatua den Granada izango dute aurkari gaur iluntzean jokatuko den lehian. Biak hala biak alimaleko txakalaldia ari dira igarotzen txapelketa erregularrean, eta gaurko emaitzak eragina izan dezake bien etorkizun laburrean: irabazlea indarberrituta irtengo da, eta galtzailea, aldiz, oraindik zalantza gehiagorekin.\nBatik bat ligan minutu gutxi izan dituzten jokalariak zelairatuko ditu gaur Joaquin Caparrosek. Teknikari espainiarrak talde guztia inplikatuta egotea nahi du, eta Kopako partidek horretarako aukera ematen diote. Gaurko partida garrantzi handikoa da Fran Merida, Javi Alamo, Emmanuel Riviere, Aitor Buñuel edota Imanol Garcia bezalako jokalarientzat, entrenatzailearen konfiantza irabazteko abagune paregabea baitute. Sergio Leon eta Miguel De las Cuevasentzat ere azterketa garrantzitsua izango da, orain arte protagonismo handia izanagatik, azken jardunaldian aulkian izan baitziren -aurrelariak ez zuen minutu bakar bat ere jokatu-.\nDeialdiak argi eta garbi erakusten du gutxien jokatu dutenen alde egingo duela apustu gaur Caparrosek. Izan ere, Atletico Madrilen aurka hasieratik aritu ziren jokalarietatik bederatzi Iruñean gelditu dira -Nauzet, Miguel Flaño, Clerc, Oier, Causic, Torres, Berenguer, Oriol eta Kodro-. Gauzak horrela, teknikari gorritxoak berritasunez beteriko hamaikakoa erabiliko du gaur. Atepean Mario ariko da; defentsako lerroan Alamok, David Garciak, Marquezek eta Fuentesek joka dezakete; zelai erdiko lerroa Faustok, Imanol Garciak, Meridak eta De las Cuevasek osatuko dute ziurrenik; eta aurrelari legez aritzeko Riviere eta Leonek dute aukera gehien.\nGranada ere ezohikoekin\nOsasunaren aurkariari dagokionez, Granadak ere atsedena emango die ligan gehien jokatzen ari direnen. Haztegiko hiru jokalari deitu ditu Lucas Alcarazek, eta etxean utzi hamaikakoetan ohikoak diren bost. Isaac Cuencarekin liskarra izateagatik zigortutako David Barral ere ez du deialdian sartu, berriro ere entrenatzen hasi den arren.\nLaburpen hitzak Errege Kopa,Granada,Osasuna\nNext postHondoa jo ondoren, azkenak


Bost jarduera haurrek naturaz goza dezaten | Consumer\nBost jarduera haurrek naturaz goza dezaten\nGurasoek beren seme-alabei aukera eman diezaiekete ingurugiroarekiko maitasuna eta errespetua erakusteko naturguneetan, hala nola kanpaldi batean edo mendi-ibilien ibilbide batean\nEgilea: Marta Vázquez-Reina 2013-ko uztailak 12\nUda etorrera aitzakia egokia da haurrekin jarduerak antolatzeko eta, baita ere, hiri-girotik urruntzeko eta haurrek naturaz gozatzeko aukera izan dezaten. Artikulu honetan bost jarduera proposatzen dira haurrak ingurune natural batean dibertitzeko: mendi-ibiliak, altxorrak bilatzea, izarrak behatzea, haurrentzako kanpaldia eta, zergatik ez, naturaz gozatzea hirian. Haurrekin ihes naturaletarako aholku batzuk ere eskaintzen dira.\n1. Haurrentzako jarduerak naturan: mendi-ibiliak\nNaturgune batek antolatutako martxa da haurrek goza dezaten eta naturaz gozatzen ikas dezaten. Kontuan hartu beharreko faktore nagusia da oinez eta oinez ibiltzeko bide errazak aukeratzea.\nEspainian bidezidor sare bat dago, haurrekin ibil daitekeena\nEspainia etxeko txikienekin ibiltzeko seinaleztatutako eta egokitutako bidezidor eta bide sare zabala du. Naturguneei buruzko informazio osatua biltzen du EROSKI CONSUMEren gida praktikoak ‘Parke Naturalak, Parke Nazionalak eta Biosfera Erreserbak’, eta ibilbideen atal interesgarria ere badu.\nInterneten haurrentzat egokiak diren ibilbideak hautatzeko beste esteka batzuk ere aurki daitezke Interneten, adibidez, Ibilaldiak haurrekin edo Ibilbideak Aire libreko eta Teknologia guneko haurrekin.\n2. Natura haurrekin: altxorrak bilatzea\nParkea, basoa, hondartza haurrekin eta beste edozein natura-gune dira altxorrak bilatzeko proba dibertigarri bat antolatzeko ingurune aproposa. Haurrak entretenitzeaz gain, inguruko natura hobeto preziatzen eta ezagutzen erakutsiko die.\nJarduera hasteko, heldu batek ingurunetik jasotako objektu-kopuru jakin bat hautatu behar du (lore eroriak, harriak, lurzoruaren hostoak edo haziak) eta haurrei erakutsi. Hurrengo urratsa, txikienek, ahalik eta denbora laburrenean, aurkeztu zaienaren berdin-berdina izatea da. Azkenean, haur bakoitzak, edo helduak helduak badira, zehatz-mehatz azal dezake zer den gauza bakoitza eta zer ezaugarri nagusi dituen. Aholku garrantzitsua: bildutako material guztia lurrean egon behar da, eta ez da inolaz ere zuhaitzetatik edo beste landareetatik atera behar.\n3. Haurrak naturan: begiratu izarrak\nHirien argi-poluziotik urrun dagoen ingurune naturala da gaueko zerua behatzeko, astronomiaz gozatzeko eta iluntasunean distira egiten duten izarren espektro harrigarria ezagutzeko lekurik onena. Haurrek oso adin txikitatik miresten ikas dezaketen naturaren oparia.\nHaurrek konstelazio batzuk bereizi ahal izango dituzte gauetan\nUdako gauetan erraza izango da konstelazio batzuk begi hutsez bereiztea, adibidez,Hartz Nagusia eta Hartz Txikia. Harantzago joan nahi izanez gero, batzuk erosteko aukera dagoprismatikoakbehaketa-tresna oso eraginkorra da gaueko zerua behatzeko, eta haur batentzako teleskopioa baino askoz maneiagarriagoa eta ekonomikoagoa.\n4. Haurren kanpaldia basoaren erdian\nEgun batzuk naturarekin zuzenean harremanetan egotea alternatiba ekonomikoa da, eta haurrekin oporrez gozatzeko osasungarria. Lo egitea beti da abentura bat txikientzat, eta are gehiago, lau hormen artean, kanpin-denda batean lo egiten badute, izar-mantu baten azpian. Txikiekin kanpaldiak arrakasta izan dezan, ezinbestekoa da planifikazio ona egitea, leku segurua aukeratzea (hobe kanpin bat haurtxo txikiak badira) eta baldintza atmosferikoak aldekoak izango direla egiaztatzea.\nEtxeko lorategian edo senitarteko edo lagunen baten etxean familia-kanpaldi bat egin eta inprobisatzea erabaki dute gutxienek.\n5. Hiriko natura haurrekin\nNaturaz gozatzeko ez da beti ezinbestekoa hiritik ateratzea. Hiri gehienek berdeguneak eta lorategiak dituzte, txikienekin batera, naturgune batean jolasteko.\nParkean ibilaldi atsegina egitea atsegingarria da haientzat. Parke batzuek bidexka eta pasealekuak dituzte, esparruko zuhaitzak eta landare-espezieak ikusteko. Gainera, lorategi horietako askok jolaserako eta jolaserako guneak dituzte, eta haurrak berdegune batean diberti daitezke.\nHaurrekin ihes naturaletarako aholkuak\nHaurrak janztea arropa eta oinetako erosoak eta transpiragarriak jantzita, egin nahi den jarduerarako egokia.\nDenbora guztian ez egotea, haurrak arropa zikindu edo zikintzen badu.\nEguzkitatik eguzkitarako krema babestu eta horretarako adierazitako loturen bat duten intsektuen ziztadak prebenitu.\nHaurrarentzat jardunaldi dibertigarriagoa eta entretenigarriagoa egiteko, bere adineko jolaskideekin antola daitezke jarduerak.\nJarduera hasi aurretik, haurrak zein eremutan egongo diren ondo aztertzea, arriskurik eta arriskurik ez dagoela egiaztatzeko.\nhaurrekin egindako ibilbideak juegos-eu medio ambiente-eu mendi-ibiliak montaña-eu naturaleza-eu niños-eu onketa padres-eu paternidad-eu planes con niños-eu


Opa genizuena ospatu genuen! – Egizu elkartea\nOpa dizueguna ospatuz: gure omenduak\nOpa Dizueguna Ospatuz egunean, azaroaren 28an, Algortan, ospatu genituen ALBEren 35 urteak, Bizarra Lepoanen 20 urteak, EGIZUren 15 urteak eta Azebarri zein HIRUKAren hastapenak.\n“Gaurkoan oholtzaratu ditugun hauek guztiak errudunak dira. Gaur, hemen, batu gaituzten kontu guztien arduradunak. Bai, zuek zarete errudun nagusiak, eta… ESKERRIK ASKO 🙂 ” esanda eman genion hasiera gure elkarteotako sortzaileetako batzuei egindako omenaldi xumean: Josu, Alfredo, Jon Peli, Kepa, Konra eta Bittor, eskerrik asko eta aupa zuek!!\nEgun polita bizi genuen, gehienon elkarlanari esker. Egitarau oparoa prestatu genuen eta lagun ugari ibili ziren egunean zehar gurekin berbetan, olgetan, poteoan, bingoan… Mila-mila esker gurekin ospatzera hurbildu zineten guztioi!\nEta Euskarak berak ere gutuna bidali zigun!!\nHau da ekitaldian irakurri zen testua:\nGaurkoan oholtzaratu ditugun hauek guztiak errudunak dira. Gaur, hemen, batu gaituzten kontu guztien arduradunak. Bai, zuek zarete errudun nagusiak, eta… ESKERRIK ASKO.\nMila esker Algortako Bertsolari Eskola sortzeagatik orain dela 35 urte; eskerrik asko Bizarra Lepoan euskara elkartea abiatzeagatik duela 20 urte; eskerrak EGIZU Getxo euskaldun martxan jartzeagatik orain dela 15 urte; aupa zuek ozenena Bizarra Lepoan aldizkaria, gero UK bihurtu zena, eta pasa den urtean HIRUKA izena hartu zuena eratu eta bultzatzeagatik; eta biba! Algorta erdian euskaldunon arnasgune izango den Azebarri zabaltzeagatik. Gorputz eta bihotzez, ESKERRIK ASKO!\nBeste hainbategaz batera, zuek erein zenuten hazia, eta erne zedin, mahaietan jesarrita dauden askok jorratu dute lur idorra zena, eta gaur hemen egon ez arren, beste horrenbestek ere ureztatu dute sendo eta sasoian haz zedin, eman zezan fruitua… Zuek guztiok errudunak eta omenduak ere bai! Eskerrik asko eta gora gu eta gutarrak!\nGu guztiok batzen eta elkartzen gaituen horrek (EUSKARA), gutuna ere helarazi digu, eta hala dio:\nBatzuetan emagaldu sentitzen naiz: ugalkor, emakume; eta galbidetik ez hain urrun. Bai, batzuetan puta sentitzen naiz, nire jardunaz harro dagoen emagaldua. Beharrezkoa dut zuek ni erabiltzea, edonon eta uneoro, biziraungo badut; bestela, hilko naiz-eta. Pentsamenduz, idatziz zein ahoz zuen jatorrizko bekatua izan nadila! Hori dut eskari eta erregu.\nErabil nazazuela eskatzen dizuet, behin eta berriro, zuen mihi puntan egon gura dudala uneoro eta bero-bero. Entzuten nauzuenean, zuen belarrietatik sartzean gorputz osoan dardarizoa sentiarazi nahi dizuet, beti… Maite bezainbeste goza nazazuela esaten dizuedanean, odol jarioak bihotzerainoko bidea ziztu bizian egin dezala otoi egiten dut: goza eta erabil nazazue.\nZuentzat eguneroko plazeraren iturri izan nahi dut, eta badakit badakizuela, plazer horrengatik ordaindu beharko duzuela; eguneroko borroka dela, eguneroko ordaina, eguneroko plazera da-eta!\nEguneroko borroka… Batzuetan, iraintzen nautenen ezjakintasuna sufrituko duzue; orduan, akorduan izan zuen plazer baten iturri naizela, eta irribarre batez erantzun egiezue, haiek ere plazer honetarako aukera eta eskubidea badituztela, eta haiei ere zu eta biokaz gure orgia honegaz gozatzeko gonbidapena egiezue… Badakit, ni erabiltzeagatik jasaten dituzuela mespretxuak, eta barre egiten dutela gainera ordaindu behar izaten duzuelako, baina jakingo balute a zelako jatorrizko plazera naizen! Merezi dudala, eta behin probatuz gero, gehiago nahi izango dutela! Bada, parteka nazazue! Beroaldi horiek guztiak, gozameneko beroaldi bihurtuz!\nPutena ei da munduko ogibiderik zaharrenetakoa, eta nigatik ere badiote Europako zaharrenetakoa naizela. Belaunaldiz belaunaldi, esperientzia metatua badudala esatean, ez nuke gezurrik esango, beraz. Plazera sarri musu truk da, eta bestetan, badakizue, ordaintzekoa. Eta goza dezagun ordaintzeari jarraitzea eskatu beharrean nago, biziraungo badut; neuk ere zer jan behar dut-eta. Hala, ordaintzea, nire izenean egiten diren deialdietan barru-barruraino sartzea da, eskaintzen diren ekimenetan zuen ekarpena egitea, nire izena daroaten ekintzetan indartsu bultza eta bultza eragitea, eta antolatzaileei gozamenerako azpiegiturak ipini ahal ditzaten sos apur batzuk ematea… Hau da, ospakizun-orgietan ekonomikoki eta aktiboki parte hartzen jarraitu behar duzue, gozatuko badugu eta izango bagara.\nPlazer honetaz gozatzeko zuen eta guztien hautua izatea baino ez dut falta; ahalik eta gehiago, ahallik eta plazer handiagoa!\nZuen zain nago edozein kale-kantoitan, plazatan, parketan, eskoletan, kotxetan, etxeko ohetan, sukaldeko mahaitan, edozelako garbigailuren gainean, interneteko eguneroko beroetan… Adurra dariola eta izerditan blai amaitu arte, goza nazazue, erabil nazazue!\nZuek zarete plazer honen taupada bizia eta bozgorailua, zuek haizeak zabalduko dituen geure plazeraren hedatzaileak, zuek gure hazi-ereileak eta obario-jartzaileak!\nGoza dezagun, bada, egunero!\nBizarra Lepoan, EGIZU, HIRUKA, ALBE eta Azebarri.\nHirukako lagunek egindako argazkiak ikusteko klikatu hemen.\ngarazi2015-12-10T16:29:35+01:002015-12-10|bestelakoak, egizu, kultur jarduerak, kultura|0 Comments


“Gutunen edukiak erabat suntsitzaileak dira” - Diario de Noticias de Navarra\n“Gutunen edukiak erabat suntsitzaileak dira”\nUruguaiko gazte batek harreman epistolarra du Texasko atxilotze-zentroetan dauden dozenaka agiri gabekoekin haien animoa suspertu nahian\nalicia l. pérezen erreportajea eta argazkia 10.02.2020 | 01:25\nCarlos Espina uruguaitarra, Texasko atxilotze-zentruetako familiei laguntzeko eskutitzak idazten.\nUruguaiko gazte batek harreman epistolarra du Texasko atxilotze-zentroetan dauden dozenaka agirik gabekoekin haien animoa suspertu nahian.\nAstero 15 eta 20 gutun inguru idazten ditu eskuz Carlos Espina unibertsitateko ikasle gazteak, eta AEB-ko atxilotze-zentroetan babesgabetasunak, ziurgabetasunak eta bakardadeak jota eta atxiki eginda dauden nagusiki pertsona zentro amerikarrei, gizatasun-argia zabaltzen die.\nUruguain jaio eta bost urte zituenetik Texasen hazitako 20 urteko gazte hau, orain hiru bat hilabete hasi zen estatu honetako atxilotze zentroetan dauden immigranteekin gutunezko harremana izaten, beraien egoeraren berri familiartekoei helarazi edota euren istorioak eta sentipenak elkartrukatzeko duten premia asetzeko asmoz.\nMigrazio-agintarien zaintzapean zegoen Belizeko lagun baten alde immigrazio-epaile bati gutuna ida-tzi ondoren hasi zen lan honekin. Orduaz geroztik, bere izena laster zabaldu zen etorkinen artean.\n"Halako batean, nire lagunak atxiloketa-zentrotik deitu zidan esanaz, laguntza behar zuten beste hamar bat preso bazituela" aipatu zuen, New Yorkeko Vassar Collegen Politika Zientziak eta Latinoamerikar Ikasketak burutzen dituen Espinak.\nAste gutxiren buruan, Espinari zuzendutako eskuizkribuak biderkatu egin ziren, atxiloketa-zentro bat baino gehiagoko igorleekin, gainera; idazle gehienak Erdialdeko Amerikakoak ziren, baina baziren baita ere mexikarrak, venezuelarrak, kubatarrak, ekuadortarrak, brasildarrak eta afrikarrak.\nEspinaren erantzuna berehalakoa izan zen, eta halaxe jarraitzen du izaten orain ere; eskuz idazten die "errespetuagatik", eta migratzailea "balioztatuago" sentiarazten duelako. Hau guztia prozesu berria dela berarentzat "baina oso gogobetegarria" adierazi zuen.\n"Gehien kezkatzen nauena da atxilotuek herrialde honetako lege-sistemarekiko duten desinformazio logikoa: ez dakite zein eskubide dituzten, noiz aterako diren edota atxilotuta zergatik dauden; izan ere, askok uste baitute muga zeharka-tzea ez dela delitua" azaldu zuen.\nGutunezko trukaketa honen emai-tzak "suntsitzaileak" direla aipatu du bere aitak, unibertsitateko irakasle den Eduardo Espinak, oso sentipen desberdinak azaleratuz.\nGutunetako batean, atxilotuta zortzi hilabetetik gora daramatzan Nikaraguako gazte batek, Eguberriak preso pasa zituenean sentitu zuen tristura deskribatzen dio. Emakume heldu batek, berriz, asilo-eskaeraren zain dagoela "lau horma hauen artean hilda" senti-tzen dela aitortu dio, bere iloba irakasle batek bortxatu zuela jakinda ezer egiterik ez duela.\nIdatzi hauen atzean, batetik deportatu izatearen beldurra dago, euren kasuen ebazpenaren zain atxilotuta daudenen frustrazioa, eta esker ona ere bai, noski.\n"Oso goibel zegoen eta irribarrea piztu zenion; negarra eragin arren, zure gutunak biziki poztu zuen. Zorion malkoak ziren", idatzi dio atxilotu kubatar batek, oso triste baitzegoen eta kartak, negar eragin arren, oso pozik jarri baitzion. "Haren malkoak zorionekoak ziren", dio kubatar atxilotu batek, bere egoera berean dagoen lagun bati idatzitakoa gogoratuz.\nMigrazioaren gaia Espina familian beti presente izan da, eta agian horregatik hasi zen jarduera altruista honekin. Bere ama mexikarra AEBtik deportatu egin zuten, eta gaur egun Texasko College Stationen irakasle den aitaren jaioterrian, Uruguaiko Montevideon horrexegatik jaio zen. "Aita irakasle izanik, askok ez zituzten baliabideak eskura izan nituen nik. Nerabezaroan, erreferente bihurtu nin-tzen nire lagun hispanoentzat eta laguntza premian ziren familien-tzat", gogoratu zuen ikasleak, izan ere, 2016an baliabide gutxiko haurrentzako doako futbol eskolak emateko erakundea sortu baitzuen.\nBorondatez egiten ditu, halaber, boto-emaileak inskribatzea bultza-tzeko kanpainak edota egoitza iraunkorra duten immigranteak nazionalizatzeko ahaleginak. Gutunen truke honek izugarrizko indarra eman omen dio gai hauen inguruan jarduteko, eta unibertsitate-ikasketak amaitutakoan Texasera itzuli nahiko omen luke abokatu lanak egitera.\nAitak dio bere semeak egiten duena zubi-lana dela; mundu erreal batetik, eta atxilotuta daudelako sentitzen duten bakardade eta klaustrofobia espiritualaren arteko zubi-lana.\n"Gure semearentzat proba mental, fisiko eta espiritual gogorra da, gutunen edukiak suntsitzaileak baitira", adierazi zuen aitak, eta berretsi nahi izan zuen "hau luzerako izango da", Etxe Zuriko Administrazioaren migrazio-politikak zer norabide hartu duen kontuan hartuta.\nCarlos gazteak badaki ezin diela lagundu idazten dioten agiririk gabeko atxilotu guztiei, baina borondate oneko pertsona gehiagok bere jardunarekin bat egingo duten itxaropenik ez du galtzen.\n"Nire ustez, herrialde honetako gizarteak onartuko du etorkizunean, gaur egun migrazioaren gaiarekin gertatzen ari dena aro triste eta beltza dela gure historian", iragarri zuen.\nPostal Kolekzionistak: "Este es un proyecto viajero y cada canción tiene un remite"


Free chat Itaitinga. Ausazko arrotz doan txateatu berehala Itaitinga tik.\nOngi etorri Chatroulette ItaitingaEdozein lekutan, munduko pertsona aleatory bat konektatzeko. Chatroulette Itaitinga dezakezu honako aukeren artean aukeratu:- Guztiak pertsona mota Itaitinga doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nItaitinga hirien zerrenda:


Euskadiko Gazteak Lankidetzan 2008\nEuskadiko gazteak garapenerako elkarlanean sentsibilizatzea.\nEskatzaileek ondorengo baldintzak ere bete behar dituzte:\na) 2008ko urtarrilaren 1a baino lehenagotik Euskal Autonomia Erkidegoan egoitza izatea edo, bestela, euskal izaera politikoa izatea, Autonomia Estatutuaren 7. artikuluan ezarritakoaren arabera.\nb) 2008ko urtarrilaren 1ean 20 urtetik gorako adina izatea eta 2008ko abenduaren 31ra arte 31 urtetik beherakoa izatea.\nd) Ezingo dute deialdi honetako diru-laguntzarik eskatu laguntza publikoak lortzeko zigor administratibo edo penalik duten pertsona fisiko zein juridikoek, ezta ere horretarako gaitasuna kentzen dien legezko debekurik, sexu-bereizkeriaren ziozko zigor administratibo edo penalak barne hartuta, Emakumeen eta Gizonen Berdintasunerako otsailaren 18ko 4/2005 Legearen Azken Xedapenetatik seigarrenaren indarrez (II. eranskina).\nEHAA, 2008ko apirilaren 14koa\nTlf: 945 019 501\n2008ko maiatzaren 5a arte\nEskabideak bi modutara egin daitezke: bai on line, bai deialdi honen I. Eranskinean txertatzen den inprimaki ofiziala aurkeztuta.\n- Eskabidea on line eginez gero, www.gazteaukera.euskadi.net atari gaztean aurki daitekeen formulario elektronikoa bete beharko da.\n- I. Eranskinean txertatuta dagoen inrpimaki ofiziala erabiliz gero, honako helbide hauetako batean aurkeztuko da:\nBizkaiko Kulturako Lurralde Unitatea\nGipuzkoako Kulturako Lurralde Unitatea\n20004 Donostia-San Sebastián.\nEskabideak zuzenean entrega daitezke edo, bestela, azaroaren 26ko 30/1992 Legean ezarritako edozein bide erabiliz. Posta-bulegoan aurkeztu nahi izanez gero, eskabide-orria kartazal irekian aurkeztu beharko da, posta-funtzionarioak, ziurtapena egin baino lehen, data eta zigilua jarri diezazkion eskabide-orriari.\nHautaketa prozedurak hiru fase ditu: aurrehautaketa, hautaketa eta informazio eta orientazio aldia.\nLehenengo fasean, Hautaketa Batzordeak 170 parte-hartzaile aukeratuko ditu.\nBigarren fasean, aurrez aukeratutakoekin hiru eguneko batzar-egonaldia egingo da barnetegi batean. Egonaldi horretan Batzordeak 100 lagun aukeratuko ditu.\nHirugarren fasean (informazio eta orientazio aldia) aukeratutakoekin bi eguneko batzar-egonaldia egingo da barnetegi batean. Egonaldi horretan, lankide boluntario moduan burutuko dituzten lankidetza-proiektuen gaineko informazioa eta orientazioa emango zaie hautatutako pertsonei.\nGazteria eta Gizarte-Ekintza zuzendaria\nZazpi baliodun eguneko epea, Hautaketa Batzordeak aurrehautaketarako proposamenaren berri ematen duenetik hasita.\nEranskinak (doc 66 kb)


Distantzia partidak aurrera - play free joko - joko on\nDistantzia partidak aurrera\ndenbora gauzak, ihes zure gaitasuna probatzeko da. Gimnasioa klase arau hartzen bada for projectiles botatzen eta emaitza kalkuluak, eskainitako free jolasteko sorta exekutatzen online jokoak, baita ekipamendu bota pistola bat egingo du, arku, catapults. Baina zuk orduan jarri bada ebaluazioa egingo da, Interesaturik emaitzarik onenak erakusteko izango yourself, puntu lortu izana da. Sagua kontrolatzeko, ukitu testuaren botere-barra gehienezko iritsi arte, baina hegaldiaren erradioa ere ez da ahaztu.\nGrizzy & The Lemmings Lemmings Abiarazi\nJauna. Bouncemasters 2\nYetisports: Albatros gainkarga\nKnight taldea Astoria abenturak\nUphill Rush Diapositiba Saltoa\n123 Sesame Street: Oscarren zaborrontzia abiarazi du\n123 Sesame Street: Twiddlebug zozketa\nHappos familiako Stunt Happo\nSinclair C5 aurrerapena gidaria\nPhineas eta Ferb: Drusselstein Gidatzeko Test\nSagar eta Tipula Harrapatzeko Botila\nGames Distantzia aurrera kategoriaren arabera:\nAzken Distantzia partidak aurrera\nGames Online Guztiak Distantzia partidak aurrera\nFlash jokoak & ndash sorta exekutatzen; fisika elementuak entretenimendu\ndistantzia batean exekutatu Free online jokoen itxura erraza, eta han arauen azterketa eta kontrola metodoa zailtasuna ez da. It jokatzeko osagai polit bat da, batzuetan baldintzak antzezlan perehochetsya izan arte ulertu ahal izango duzu. Hemen edozein fun exekutatu ahal izango duzu eta berehala lanak hartu.\nArlo honen Games be attentiveness logikoa, erreakzio abiadura, zehaztasuna, eta are gehiago, tiroak neurri batean egotzitako. Guztiak egiteko & ndash behar duzu; Objektu baten edo bizi bat helburua egoteko, baina bidean zeramatela lanpostu betearazteko batera bidali, adibidez, artifacts biltzeko airean zintzilik, ekarri behera objektuaren mekanismo berri bat egin behar dute hurrengo mailara iritsi.\neskala ikusgarriena, ur gaineko indarrean maila edo angelu hegaldia erakutsiz. Da bideratua, harrapatzeko une egokia, eta botoia sakatu. Eta trebezia eta erreakzio ona nahi den emaitza lortzeko behar duzu.\nZer izango duzu\nmekanismo eta diseinu bakoitzak hainbat sorta exekutatzen gaien flash jokoak jokatu dira. Heroiak deftly erabiltzen bere proposatutako makina bat ireki bidaltzeko edo urrutiko objektu.\naritzea indarra bota\nBatez ere gustatzen Yeti, eta horrek bere kirol diziplina prestakuntza sistema propioa garatu du egin. Bere helburu nagusia da pinguinoak & ndash abiarazteko; Bat hits zuen, swing oldartu edo, besterik gabe, bere eskuetan botatzen iceberg handi batean, eta, ondoren zehazten urratsei bitartekoa.\nBart Simpson ez da lotsatia euren gurasoei beren errespetua erakutsi, eta ipurdian Homer lasterka doan tipo bat ere ordena ematen. Sorta jokoa merkaturatzea adibide deigarri bat Angry Birds, bata bestearen erabiltzen dituzten Proyectil gisa etsaia etxe & ndash suntsitu da; txerriak. Bakoitzak ezaugarri jakin batzuk ditu, eta egitura sendo aurre egiteko aukera.\nGames snowballs ere sorta on kategorian sartzen. Bi taldeek hartu zuten aterpe hormak muntaketa eta bere projectiles meta etsaia camp. Helburua arretaz eta elurra dela bere helburua erdietsi norabidea aukeratzeko.\nzure tresna gaztelua batailan zehar catapult eta kanoi bota izango da. Bonba horiek babes bidez hautsi indartzeko eta irabazteko lagunduko du. Pelted etsaiaren sua erretzea, nukleoak eta tomate ustel batera.\nMr. Bean suziri baten atzeko aldean segurtatu, eta beraz, hegan egitea erabaki du. Hau beste heroi & ndash gogorarazten da; Duck Daffy Duck, horrek behin eta berriz esperimentuak mota hau eta erretzea, atzeko aldean metxa bat paratu. Da, halaber, askotan bere maltzurrak coyote Willie erabiltzen du, eta ez zen maiz porrotaren beldur.\nsorta exekutatu, beraz, espazioa konkistatzeko aukera emango digu, ordea, ez duzu aldegingo oso handia. Nahiz eta, nork daki ... Hartu misil diseinatzen, egiten biltzen xehetasunez. Forma elementuak edozein, nahiz eta komikoa & ndash izan daiteke; ordez estandarra ontziaren brankan daiteke inprimakia edo giza sudurra mokoa forma izango da. Maparen belarri bihurtu, eta badia batzuk animalia talde egonaldi. Ohartu pisua, besteak beste, eta moldatzen Zure haurrak ez du, nahiz eta lurraren atmosferan utzi. Ez handiagorik joan nahi al duzu? Gero aldatu misilen osagaiak aerodinamika gorputz bikainak lortu arte.\nanimaliak eta objektuak sorta bat exekutatu, aukera asko daukazu. Proteina hori, adarrak abentura, palomita, jokoarekiko atzerritarrei eta kirol batzuk, hala nola, pilota, futbola, boleibola bezala bota.


Urduñako Eskolako IGEren kontziliazio menua BBK Family lehiaketaren bigarren ideia irabazlea da - - Aiaraldea.eus\nUrduñako Udala 2020-10-17 12:24\nSari banaketan hartutako irudia./ Urduñako udala\nNutrizio-irizpide eta tokiko ekoizpen ekologikoan oinarritako proposamena eskaintzen die eskolak familiei, Urduñako Udalaren laguntzaz.\nEskolako IGEren kontziliazio menua bigarren postuan sailkatu da "BBK Family lehiaketa: ideia berritzaileak kontziliazioan" txapelketan, proposatutako kontziliazio menuaren bitartez. Sari banaketa atzo gauzatu zen, urriaren 15ean, Bilboko Sala BBK aretoan, 10:30ean.\nKontziliazio menu hori eskola publikoko ikasleen familientzat eskaintzen da eta, Urduñako Udalarekin batera, proposamena lantzen da nutrizio-irizpideak kontuan hartuta eta tokiko ekoizpen ekologikoa sustatuta.\nEskola-menuaren prezioan eskaintzen zaie familiei etxean kontsumitzeko. Horrela, janaria prestatzeko denbora faltari eta kontziliazio arazoei egiten diete aurre.\nTxapelketaren epaimahaiak azpimarratu du "proposamen berritzailea, sortzailea eta berritzailea" dela, "familien egungo errealitatera egokitzen delako eta kontziliazioa errazten duelako".\nUrduñako Udala urr 12 Urduña\nEskolako IGEren kontziliazio menua bigarren postuan sailkatu da "BBK Family lehiaketa: ideia berritzaileak kontziliazioan" lehiaketan, proposatutak...


« GOI ARGI (1935) GOLDAKETAN (1946) »\nGOIZ AIZE (1935)\nGoiz aize poema liburua 1935. urtean argitaratu zuen Sabin Muniategik (1912-1990), eta agerturiko datagatik agian, ezagun-ezagun bihurtu da euskal poesiaren alorrean. Dena dela, bere garaian oso poeta berezia zen Sabin Muniategi, liburuari Esteban Urkiaga, Lauaxetak jarri baitzion hitzaurrea.\nModernisten eta sinbolikoen jarraitzaile izanik, Muniategiren poesiaren bideak hortxe bilatu behar ditugu, hain zuzen ere. Aipatzekoak dira metaforak sortzeko gogo bizia eta izadia agertzeko interesa, beti ere deskribapen finetan.\nEsteban Urkiaga Lauaxetaren ildoko poeta dugu (“Ume itxastarrena”), nahiz eta Muniategiren espresiobidea ez den hain indartsua. Deskribapen sotilak egiteko joera du Sabin Muniategik, eta forma aldetik neurri desberdinak erabiltzekoa.\nHerri poesiatik hurbil, Muniategirenak baditu joera sinbolisten ezaugarriak: txikitasunean eta fintasunean oinarritzeko joera, edo gai poetikoak loturik egotea denboraren joanarekin eta inguruko elementu txikien adierazpenarekin (“Inguma bati”).\nHerrikoitasunaren bidetik, ezin da aipatu gabe utzi joera ohiturazalea ageri dela Muniategiren poemetan, eta espresioan nolabaiteko erretorizismoak agintzen duela, nahiz eta neurkera oso aberatsa izan eta, inoiz, beldurti oso, neurkera hausten badu ere.


Lehen nola garbitzen ziren - Ahotsak.eus\nLehen nola garbitzen ziren\nLehen nola garbitzen ziren 12 urterekin morroi joan zen eta denetik ikasi zuen han. Lehen dutxak ez ziren eta Puntapaxko errekan garbitzen ziren. Etxean ere nola-hala moldatzen ziren garbitzeko. Arropa astean behin aldatzen zuten. Lehen ez zegoen galtzontzillorik; bai, ordea, miseria handia.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan USU-003-019 kodeko bideoa nahi duzula aipatzea: ahotsak@ahotsak.eus\n12 urterekin morroi joan zen eta denetik ikasi zuen han. Lehen dutxak ez ziren eta Puntapaxko errekan garbitzen ziren. Etxean ere nola-hala moldatzen ziren garbitzeko. Arropa astean behin aldatzen zuten. Lehen ez zegoen galtzontzillorik; bai, ordea, miseria handia.\nGaia(k): Familia eta harremanak » Lagunartea eta familia » Bainuak, errekak eta uretako jolasak , Herria, azpiegitura » Berrikuntzak » Argindarra eta ura , Ohiturak eta bizimodua » Jantzi eta orraztu » Arropa eta oinetakoak , Ohiturak eta bizimodua » Jantzi eta orraztu » Garbitasun pertsonala\nUkuilua zen komuna


Jardunaldiko atarikoa. - Federación Guipuzcoana de Baloncesto\nGure lehiaketek aurrera jarraitzen dute Lauko Finalek sortzen duten emozioez beteriko asteburu baten ondoren. Tamalez baina, notizia txarrak ere baditugu, izan ere instituzioek eskola kiroleko lizentziak dituzten lehiaketa guztiak, momentuz, bertan-behera uzteko erabakia medio, kadete mailatik beherako talde guztiek oraingoz ezin izango dute lehiatu.\nGainontzeko ligei begira jarrita, Senior mailan ez daude sailkapenari begira, printzipioz behintzat, partida aipagarriegirik. Inter de Mitente (11-1) eta EASO (7-0) liderrak beste garaipen bat eskuratu, lidergoak sendotu eta bere atzetik diren taldeekiko distantzia mantentzen saiatuko dira.\nJunior mailan, errendimenduzko taldeek, Euskal Ligara igo direnak ahaztu eta normaltasunera itzultzen saiatuko dira, behin Lauko Finalak atzean utzi eta gero. Partaidetzan borroka politak ditugu multzo ezberdinetan. Hori bai, aurkari zuzenen arteko partidarik ez da jokatuko asteon, eta beraz guztiek ere aurkari dituztenen huts egiteren bat ikusi eta aprobetxatzea bilatuko dute. Mutiletan, 1 multzoan, SaskiAxularrek eta Antigua Luberrik lidertza konpartitzen dute, biak ere 7 garaipen eta porrot bakarrarekin; 3. Multzoan Aldapeta Maria Ikastetxea A-k (5-1) gertutik jarraitzen du EASO Igeldo (5-0). Nesketan, lehia ederra bizitzen ari dira lehen multzoan Ibaeta (7-1), Luberri Aldapeta Maria Ikastetxea (6-1) eta Añorga Saskibaloiren (6-2) artean.\nBerritasunik eta neurri murriztaile gehiago ba ote dagoen gerturik jarraituko dugu, zenbat eta talde gehiago kantxan ikustea delako gure ilusioa eta gure konpetentzia zuzena ez bada ere, hori horrela izan dadin egin ahal dugun guztia egingo ditugu Federaziotik.\nEUSKADIKO SASKIBALOI FEDERAZIOEN KOMUNIKATUA


Zerbitzu-eginkizunak eskatzeko deialdia (2021eko irailaren 17a)\nLanpostuen esleipena (2021eko irailaren 17ko zerbitzu eginkizunen deialdia)\nEbazpena, 2021eko irailaren 29koa, Justizia Administrazioko Zuzendariarena, zerbitzu eginkizunen eta behin-behineko atxikipenen bidez aldi baterako lanpostuak betetzeko 2021eko irailaren 17ko deialdia erabakitzen duena.\n2021eko irailaren 17ko zerbitzu eginkizunen deialdia ebazten duen ebazpena, 2021eko irailaren 29koa (pdf, 1,9 MB)\nLanpostuak aldi batean zerbitzu-eginkizunean eta behin-behineko atxikipenean betetzeko 2021ko irailaren 17ko deialdia (karrerako funtzionarioentzat bakarrik). Eskaerak aurkezteko epea: 2021eko irailaren 20tik 24ra arte, biak barne.\nOharra: Deialdiaren eranskina aldatu da, eta bi plaza baztertu dira 2021eko irailaren 7ko deialdian eskaini zirelako.\nLaguntza Judizialeen, Kudeatzaileen eta Izapidegileen kidegoetarako zerbitzu-eginkizunak eskatzeko deialdia (2021ko irailaren 17ko deialdia) (pdf, 182 KB)Zerbitzu-eginkizunetarako eskabide-orria (pdf, 272 KB)Eskainitako lanpostu hutsen eranskina (2021ko irailaren 17ko deialdia) - EGUNERATUA (pdf, 49 KB)\nDeialdia (pdf, 182 KB)


Areatzako Udala - Areatzako Udalak web orria berritu du\nAreatzako Udalak web orria berritu du\nAreatzako Udalak webgune berria dauka. Hilabetetan zehar BiscayTIK Fundazioarekin lankidetzan aritu ondoren, www.areatza.net web atariak itxura berritua eta eduki gaurkotuak ditu. Horrez gain, webgunearen bidez udaletxearekin izapide telematikoak egiteko aukera eskainiko zaie herritarrei; izan ere, bideratze telematikoak ahalbidetzea webgunearen helburu nagusietako bat da.\nArgitaratu berri den webguneak herritarrentzako interesgarria den informazioa dauka, hala nola, udaletxearen antolamendu eta osaketari buruzkoa, udal zerbitzu eta baliabideak, udalerriko albisteak eta agenda eta baita informazio turistikoa ere.\nHerritarren eskura daude jada ohiko 17 izapide eguneko 24 orduetan eta asteko 7 egunetan. Izapideok udaletxeko ateak zabaltzen dituzte webgunearen bidez, aldi berean bideratze telematikoa ahalbidetuz eta herritarren eta administrazioaren arteko harremana estutuz. Areatzako biztanleek nahi duten leku eta momentuan egin ahal izango dituzte haien kudeaketak, denbora eta esfortzua aurreztuz eta, ondorioz, haien bizi-kalitatea hobetuz. Izapideak urrutitik egiteko aukera izateaz gain, pertsona bakoitzak bere izapideen egoera jakin ahal izango du edozein momentutan, izapideen historia ikusi ahal izango du eta, lehendik egindako ziurtagiri bat berriro behar izatekotan, agiria berriz inprimatzeko aukera emango zaio. Gainera, laster 100 izapide baino gehiago online egin ahal izango dira, udaletxeetan egiten diren izapideen % 99, hain zuzen ere.\nIzan ere, BiscayTIK proiektua Bizkaiko Foru Aldundiaren apustu handia da eta teknologia berrien bidez herritarren eta administrazioaren arteko tartea txikitzea du helburu. Hori lortzeko, Areatzak aurrerapauso handia eman du jada udaletxeko aplikazioak eguneratuz.


ZEHARKALDIA-ZIRKUKO PIRINIOAK PROIEKTU EUROPARRERAKO HAUTATUTAKO 20 ARTISTEK BOST EGUNETAN ZEHAN EGINGO DUTE LAN HIRIKO HAINBAT TALDEREKIN – Bilbao Kultura\nHome » Berriak » Bilbao Kultura @eu » ZEHARKALDIA-ZIRKUKO PIRINIOAK PROIEKTU EUROPARRERAKO HAUTATUTAKO 20 ARTISTEK BOST EGUNETAN ZEHAN EGINGO DUTE LAN HIRIKO HAINBAT TALDEREKIN\nBitartekaritza Laborategia ikuspegi berritzaileko topaketa teoriko eta praktikoa izango da, eta martxoaren 15etik 19ra egingo da.\nHelburua da zirkuaren diziplina hirira hurbiltzea eta Pirinioetako mugaz gaindiko eskualdeetan zirku garaikidearen sorkuntza eta hedapena sustatzea, zirku-artistak balioesteko ekintzen bidez, elkartasun- eta trebakuntza-harremanak sortuz eta indartuz.\nHautatutako 20 artistek eta kolektiboek hiriko hiru talderekin lan egingo dute: Bilboko Koral Elkarteko Euskeria abesbatza; NEVIPEN, ijito herria integratzeko elkartea; eta ADEMBI, Bizkaiko Esklerosi Anizkoitzaren Elkartea.\nMartxoaren 18an, Sala Rekalden, “Agustín Ibarrola, Naturalmente” erakusketarekin lotutako hitzaldia ospatuko da. Doan sartu ahal izango da, erreserba eginda esteka honetan.\nBilboko Udalak parte hartzen duen Zeharkaldia-Zirkuko Pirinioak proiektu europarreko bitartekaritza laborategian parte hartzeko hautatutako 20 artista eta taldeek gaur emango diote hasiera prestakuntza teoriko-praktikoari urian.\nHorien artean daude Nerea Lorente (Hortzmuga), Gloria Peón (LaGlo zirko danza), Maialen Cuevas (Malas Compañías), Endika Salazar (Cía Dikothomia), Amaia Vicente, Iru (Cía La Pez) eta Aratxo Angulo. Europako gainerako parte-hartzaileekin batera, taldean lan egingo dute martxoaren 19ra arte, zirkuaren diziplina hirira hurbiltzeko eta zirku garaikidearen sorkuntza eta hedapena sustatzeko, zirkuko artistak babesteko ekintzen bidez, elkartasun- eta trebakuntza-harremanak sortuz eta sendotuz. Gainera, proiektuak bitartekaritza bultzatzeaz gain, zirkuaren diziplinartekotasuna sustatu nahi du, zabaldu eta pertsona eta kolektiboengana iristeko.\nHala, hautatutako artistek hiriko hiru talderekin lan egingo dute: Bilboko Koral Elkarteko Euskeria abesbatza; NEVIPEN, ijito herria integratzeko elkartea; eta ADEMBI Bizkaiko Esklerosi Anizkoitzaren Elkartea\nMartxoaren 18an, ostegunean, 18:00etatik 20:00etara, bitartekaritza laborategi horren esku-hartze artistikoa izango da, Sala Rekalderekin lotutako proposamen batekin eta “Agustín Ibarrola, Naturalemente” erakusketarekin. Zirkuaren eta eskulturaren, pinturaren eta hitzaren arteko elkarrizketa izango du ardatz. Sarrera doakoa izango da aldez aurretik izena emanda, talde txiki batentzat, eta kultura segurua bermatzeko osasun-protokolo guztiak mantenduko dira. Gonbidapenak esteka honetan erreserba daitezke.\nEkimena zirkuko arteetarako mugaz gaindiko lankidetza ekimenaren barruan kokatzen da eta zortzi bazkidek osatzen dute, Pirinioetako alde bietako entitate publiko eta pribatuak. Bazkideen artean daude unibertsitateak (Tolosako Jean Jaurés), entseatzeko eta sortzeko lekuak eta fabrikak (adibidez, La Grainerie, Central del Circ), hedapenerako espazioak, eta alor publikoko entitateak, adibidez Bilboko Udala, urtero Bilboko Kalealdia kaleko arteen nazioarteko jaialdia eta Zirkualde zirku-jaialdia antolatzen dituena, besteak beste\n← BILBOKO UDALAK GAUR, MARTXOAK 15, IREKIKO DU BLAS DE OTERO-ÁNGELA FIGUERA POESIA LEHIAKETAREN XIV. EDIZIOA\nBILBOPOESIA BERE XXII. EDIZIOKO AZKEN TXANPAN SARTU DA, ONLINE SARRERA GUZTIAK AGORTUTA →


Agintariak erromerien aurka — dantzan.eus\nHemen zaude: Hasiera › Hemeroteka › Agintariak erromerien aurka\nAgintariak erromerien aurka\nXabier Amuriza txikitako oroitzapen oro literatura bihurtzen dakien artista da, halakoxea baita ateratzen dien distira. Atzo ere harriturik utzi gintuen Trikitiaren Jardunaldien lehen mahai-inguruan Txomin Garmendia lagun eta Amagoia Iban aurkezle zirela kontatu zituenekin. «Soinuaren debekuari eskerrak oso oroitzapen onak gorde ditut. 41ean jaioa naiz, gerraondo estu-estuan. Gure inguruan koplaritza oso indartsu zegoen, eta nik bertsolaritza baino lehenago ikasi nuen koplak kantatzen, neurri handi batean aitari esker, oso kantaria zelako. Debekuari eskerrak, zergatik? Ni mendikoa naiz, eta amama erlijio kontuetan oso zorrotza izanagatik ere, pandero jotzailea zen eta Arrate irratian soinua entzun eta jendea geldi egoterik ez zuen ulertzen. Hain maitea zuen erromeria, alaben senargaiei iritzia emateko orduan egiten zien lehen aproba dantza eginaraztea izen zen, suertatu zitzaizkion hirurak dantzan oso txarrak baziren ere», hasi zen kontu-kontari.\n«Hain mendian bizi ginen, inguru hartara kontrola ere ez zela horrenbeste iristen», esan zuen eta gari-jotze, Gabon eta gisakoetan beti bukatzen omen zuten dantzan. «Apaizak ere ez ziren iristen haraino. Norbait hil eta eguraldi txarra egiten bazuen, errepidean itxaroten zuten. Askatasun arlo batzuk baziren, baina baziren gure amamak barkatzen ez zituenak ere: ostiral santutik bazko gaua arte ezin zen txisturik ere jo. Aita fantasia handikoa eta jostaria zenez, adarra jotzen genion amonari», esan zuen eta ondoren bere jaiotzari buruzko leienda kontatu zuen. «Osaba nuen soinu jotzailea, amaren neba, umeak Paristik etortzen ziren garaian, ni Bizkargiko erromeria batean ijitoei lapurtu eta bere soinuaren barruan sartuta etxera ekarri ninduena», jarraitu zuen Amurizak.\n«Osaba hori, debekuari esker, Garizuma garaian nola ezin zuen bere etxean soinurik jo, gure etxera etortzen zen ezkutuan entrenatzera. Amonak mendi aldera begiratzen zuen gela batean jartzen zuen, inork soinuaren hotsa entzun ez zezan eta leihoak itxira jotzen zuen. Orduan ez zegoen argirik gurean, eta haren ondoan egoten nintzen ilunpean entzuten», kontatu zuen. Segidan apaiz egon zeneko herrietan entzundako gertakizun batzuen berri eman zuen.\nTxomin Garmendia eta Amuriza hizketan jarri aurretik, gaiaren (“Botere dantza”) inguruko aurkezpen guztiz dokumentatua egin zuen Amagoia Ibanek. Dantza garbien apologisten eta, batez ere, dantza «zikinen» detraktoreen aipuak eginez eta dantza lotuaren kontrako kanpainak gogora ekarriz zeharkatu zuen XIX. eta XX. mendean sarturik, Kataolazak esanak ekarri zituen gogora:«11 urte besterik ez nituela aho-soinu bat inguratu nuen. Baserrietako mutil kozkor mordoska bat igandero Madariagara biltzen ginen, eta nik aho-soinua joaz ez dakizue zer-nolako neska-mutil piloa biltzen ginen» eta zeinen erromeria politak egiten genituen. Handik sortu zitzaidan soinua jotzeko gogoa». Debekuak egon arren, Kataolazak jo egiten zuen, eta izaten zuen zer ordainik. «Azkaraten zegoen muga. Elgoibar aldera dantza lotua libre zegoen, baina Azkoitiko partean ez. Hiru isun jarri zizkidaten Azkoitiako partean nik uste gabe gazteak lotuan hasten zirelako», jarraitu zuen Kataolazaren hitzak errepikatuz Amagoia Ibanek.\nAuntxa urrestildarraren oroitzapen zenbait berritu zituen ondoren. «Zubietan hogei urte egin zituen soinua jotzen, baldintza bakar batekin: heldu-lanik ez jotzeko», kontatzen omen zuen Auntxak, eta bere amari bidali zioten gutun anonimoaren kontua ere aipatu zuen Ibanek, semearen eta are beraren arima ere arriskuan zegoela jakinaraziz. Amak soinua uztera behartu zuen semea.\nPrimi Erostarbe, Iturbide, Landakanda eta beste hainbaten kontuak atera zituen mahaira Amagoia Ibanek prestaturik ekarri zuen aurkezpen guztiz dokumentatu horri esker, XX. mendearen zati handi batean dantza egiteko lekuak, orduak eta moduak erabat arauturik egin zirela ondorioztatzeko.\nTxomin Garmendiak ere Berrobin eta Tolosa aldean orain 50 urte Manolo Yaben, Berastegiko Pakitio Txikia, Elduaingo Soroa, Tolosako Ramontxo, Kaxiano eta bere anaia Manuelek soinua jotzen zuten garaiko gorabeherak kontatu zituen.


Baina ba al dira tradizioz neskenak eta tradizioz mutilenak diren dantzak? • ZUZEU\nBaina ba al dira tradizioz neskenak eta tradizioz mutilenak diren dantzak? –\nKattalin Agerrek, Dantzan atarian.\nAurreskua Orion 1942an. Nork dio gizonezkoen dantza zela Aurkez aurke? (Vicente Martin -Kutxa Fototeka-).\n“Txapelketa mistoa egiteko, mutilek tradizioz neskenak izan diren dantzak eta neskek tradizioz mutilenak izan direnak egin behar izan dituzue, ezta?”\nAlegia, Artolak, tradizioz neskenak edo mutilenak ziren dantzetaz hitz egin beharrean, “aurreko urteetan neskek egiten genuena” edo “aurreko urteetan mutilenak zirenak” erantzun du. Izan ere, Doinu zaharrak txapelketa munduan (eta txapelketa munduaren eraginez zenbait dantza taldetan) “nesken dantza” moduan ezagutarazi badira ere, ez tradizioan, ez orainaldian ere, ez dira genero batenak, zortzikoak eta aurreskuak ez diren moduan. Alegia, txapelketetarako asmatu den bereizketa zentzugabe bat orain txapelketan gainditu izana aurrerapauso moduan saldu nahi zaigu, aurretik egindako akatsa aitortu eta antolatzaileek horregatik barkamena eskatu beharrean.\nAzkenik, txapelketetan oraindik bereizketa eremu bat dagoela gogora arazi behar da, gizon eta emakumeek baldintza desberdinetan lehiatzera behartzen dituena: Janzkera. Euskal dantza txapelketetan emakumeek “kantinera” jantzita dantzatzen dute, “eskopetari” jantzia gizonezkoena delakoan.\nBaina ba al dira tradizioz neskenak eta tradizioz mutilenak diren dantzak? Baina ba al dira tradizioz neskenak eta tradizioz mutilenak diren dantzak? Baina ba al dira tradizioz neskenak eta tradizioz mutilenak diren dantzak?\ndantzak, emakumeak, gizonak\nZer duzu buruan “Baina ba al dira tradizioz neskenak eta tradizioz mutilenak diren dantzak?”-ri buruz\nAitor SARATSUA 2018-10-01 22:30\n1921ean Santurtziko emakumeek aurreskua dantzatu zieten estropada bat irabazi zuten herriko arraunlariei.


Pentsatzen duguna baino lehenago ikasten dute haurrek? | Consumer\nPentsatzen duguna baino lehenago ikasten dute haurrek?\nHaurrek oso laster badakite gurasoek besoetan hartuko dizkietela, baina beste lagin batek erakutsi dezake haurrek pentsatzen dutena baino lehenago ikasten dutela, zientzialarien arabera\nHaurtxoen adimena oso goiz garatzen da, eta zientziak gero eta ebidentzia gehiago ematen ditu. Duela gutxi egindako azterlan batek erakutsi duenez, bi hilabeteko haurrek badakite noiz hasiko diren besoak besoetan altxatzen, eta, erantzun gisa, geldirik geratuko dira eta gorputza zurrun jarriko dute, altxa ditzaten. Artikulu honek ikerketa interesgarri honen xehetasunak eta adimen goiztiarreko beste zenbait erakustaldi azaltzen ditu txikienengan.\nNola dakite haurtxoek noiz besarkatuko ditugun?\nPentsatzen zen baino lehen sor daiteke haurren adimena\nZenbait aurkikuntza zientifiko berriren arabera, haurtxoen adimena azkarrago eta uste baino lehenago garatzen da. Adimen-koefiziente gisa ulertzen ez den adimena, informazioa ulertzeko, asimilatzeko eta lantzeko gaitasuna, eta problemak ebazteko erabili ahal izatea.\nAzken azterketa batek ideia hori berresten du. Ikertzaileek diotenez, bi hilabeteko haurrak konturatzen dira besoetan hartuko dituztela. Gurasoak besoak luzatuta hurbiltzean, zer gertatuko den ohartarazten dute, eta, erantzun gisa, geldirik geratzen dira eta gorputz-adarrak zurrun jartzen dituzte, altxatzea errazteko.\nErresuma Batuko, Danimarkako eta Txekiar Errepublikako unibertsitateetako adituek egindako probetan oinarritzen da aurkikuntza. Bi eta lau hilabete bitarteko 28 haurtxoren portaera aztertu zuten, eta alfonbra berezi baten gainean jarri zuten, haren gainean egiten den presioa neurtzeko. Hala, beren ekintzak hiru fasetan aztertu zituzten: gurasoek hitz egiten zutenean, haiengana hurbiltzen zirenean eta haiek altxatzeko jotzen zutenean.\nBerriz pentsatu behar al da haurren garapenaren azterketa?\nHori izan zen, heldu batek jaikitzeak eragiten dien ezegonkortasuna konpentsatzeko, haurtxoek beren jarrera nola aldatzen duten egiaztatzeko egindako lehen azterketa. “Ez genituen hain emaitza argiak espero”, adierazi du prentsa-komunikatu batean Veva Reddyk, Portsmouth-eko Unibertsitateko (Erresuma Batua) ikerketa zuzendariak. “Aurkikuntza horiek oinarri hartuta, uste dugu portaera hori haur txikiagoetan ere gerta daitekeela, agian jaio eta berehala”, gehitzen du.\nReddyren arabera, lanaren emaitzek haurren garapena aztertzeko modua birpentsatzeko beharra iradokitzen dute; izan ere, haurrak gai dira uste zenaren aurretik besteen ekintzak ulertzeko.\nAdimen goiztiarra: beste erakustaldi batzuk\nBeste ikerketa batzuek ere oso trebetasun txikiak erakutsi dituzte haurtxoen artean, eta uste zuten gizakiak askoz ere beranduago barneratzen zituela.\nHorietako batek egiaztatu zuen zazpi hilabete zituela, haurrak gai direla beste pertsona batzuen ikuspuntua eta jokabidea ulertzeko eta pentsamenduak eta asmoak esleitzeko. Science aldizkarian argitaratutako artikuluaren arabera, adin horretan haurrek “modu automatikoan kalkulatzen dituzte besteen sinesmenak, eta badirudi adimenean gordetzen dituztela inguruko irudikapen alternatibo gisa”.\nHandik gutxira, hamar hilabetera, haurrak gai dira nork agintzen duen jakiteko. Ikertzaileek haurrentzako animazio-bideoen aurrean egin zituzten erreakzioen bidez ondorioztatu zuten; izan ere, bi pertsonaiek bata bestea baino handiagoa dute. Haurrei deigarriagoak gertatzen zaizkie (eta, ondorioz, arreta jartzen diete denbora luzeagoz), haurra besteei gailentzen zaien kasuetan. Izan ere, dagoeneko argi dute ohikoena dela handiena inposatzea, aditu horiek baieztatzen dutela.\nIkerketa horiek guztiek oso goiz txikitandik garapen kognitiboa sustatzearen garrantzia nabarmentzen dute. Haiek beti daude esploraziorako zabalik eta zientzialari gisa pentsatzen dute: hipotesiak ezartzen dituzte, entseatzen, egiaztapenak egiten eta berriro probatzen. Bestela esanda, haurrak belakiak dira munduari buruzko ezagutza eskuratu nahi dutenean. Beraz, adinekoen aldetik zenbat eta laguntza gehiago jaso, orduan eta gehiago garatu ahal izango dute adimena.\nhaur adimendun haur zoriontsuak haurrak estimulatzea ikerketak nola hitz egiten duten haurrek


Hainbat ahultasun VISAMen VBASEn | BCSC - Zibersegurtasun Euskal Zentroa\nHainbat ahultasun VISAMen VBASEn\nVBASE Editor, 11.5.0.2 bertsioa;\nVBASEk dituen hainbat ahultasunen berri eman du Applied Risk-eko Gjoko Krstic ikertzaileak, era honetakoak: bide erlatiboaren jauzia, lehenetsitako baimen okerrak, enkriptatze indar desegokia, informazio sentikorraren biltegiratze ez-segurua eta pilan oinarritutako bufferraren gainezkatzea. Ahultasun horiek arrakastaz baliatuz gero erasotzaile batek fitxategi arbitrarioen edukia irakur lezake, pribilegioak eskalatu sistemaren mailan, kode arbitrarioa exekutatu, segurtasun neurriak saihestu edo web loginaren gako kriptografikoa aurkitu.\nAhultasun hauetarako partxerik ez dago oraingoz.\nURLan emandako sarrera ez da ondo baliozkotzen erabili aurretik, eta ondorioz erasotzaile batek baliabide lokaletako fitxategi arbitrarioak irakur litzake. Ahultasun horretarako CVE-2020-7008 identifikatzailea erabili da.\nModu ez-seguruan erabilitako baimenak baliatuz erasotzaile batek pribilegioen eskalatzea egin lezake. Ahultasun horretarako CVE-2020-7004 identifikatzailea erabili da.\nHashing algoritmo ez-seguru eta ahul bat erabiltzeak erasotzaile bati ahalbidetu liezaioke sarbidearen segurtasun mekanismoa saihestea, indar hutseko erasoak eginez, pasahitzen crackeatze teknikak erabiliz edo hash-a gainidatziz. Ahultasun horretarako CVE-2020-10601 identifikatzailea erabili da.\nAutentifikatu gabeko erasotzaile batek web zerbitzariaren gako kriptografikoa aurki lezake eta enkriptatze mekanismoko loginari buruzko informazioa eskuratu, eta ondorioz HMIren HTML5 web interfazearen autentifikazioa saihets lezake. Ahultasun horretarako CVE-2020-7000 identifikatzailea erabili da.\nAhula den ActiveX osagai bat baliatu liteke eta ondorioz bufferraren gainezkatzea gertatu. Hori baliatuz urruneko erasotzaile batek zerbitzuaren ukapen egoera eragin lezake eta kodea urrunetik exekutatu. Ahultasun horretarako CVE-2020-10599 identifikatzailea erabili da.


Irakurleen txokoa otsailean\nOtsailaren 15ean, Mila ezker liburuari buruz berba egingo da irakurleen txokoan. Arrate Egaña idazleak dinamizatuko du saioa. Parte hartu nahi duenak Liburutegian eskatu behar du liburua eta ordurako irakurri.\nGarbiñe Ubeda idazlearen lan honetako argumentua horrela laburbildu daiteke:\nEzkerra baldin bazara, zeu protagonistatzat zaituen liburua aurkitu duzu. Eta ezkertia ez bazara ulertuko duzu, gehiengoa eskuina den jendartean eragozpen ugarirekin topo egiten dutela ezkerrek: eskolan, sukaldean, ehizan eta arrantzan, guraizeekin, musika tresnekin, ordenagailuaren xaguarekin, argazkiak egitean, erlojuaren orratzak mugitzeko orduan...\nGarbiñe Ubedaren saiakera labur honen asmoa ez da, ordea, auto-laguntzazko liburu bat eskaintzea, are gutxiago kontu-hartze zerrenda bat osatzea; baizik eta ezkerra izateari buruz jardutea. Helburu apal horrekin arakatu ditu artea, musika, literatura, kirola, logika, matematika, fisika, kimika, genetika, neurologia edo psikiatria gaiak.\nHitzordua, Liburutegiko 3. solairuan, otsailaren 15ean, arratsaldeko sei eta erdietan.\nEuskaraz sortu nahi duzu?


Ganuza, La Chopera, Santiago baseliza, Berria harratea, Lokiz\nTontor eta leku izenak: Ganuza, La Chopera, Santiago baseliza, Berria harratea, Lokiz\nDistantzia: 8 km. 2 ordu eta 20 mn.\nIngurunea: Hamar kilometroko hedadura duen karaitzezko harresi bikain honek Urederra eta Erga ibaien haranak banatzen ditu.\nLokizko harresiei begira\nHamar kilometroko hedadura duen karaitzezko harresi bikain honek Urederra eta Erga ibaien haranak banatzen ditu.\nLokizko mendilerroaren harresiak eta amildegiak. MIKEL ARRIZABALAGA\n2011-03-11 / Mikel Arrizabalaga\nLokizko mendilerroak edo Cordillera de Valdellin deitutakoak Lizarrako arroa erabat menderatzen du mendebaldetik. Hamar kilometroko hedadura du karaitzezko harresi bikain honek, eta Urederra eta Erga ibaien haranak banatzen ditu. Hainbat pasabidez baliatuz, harrizko pareta garaien gainetik puntatik puntara zeharka daiteke mendilerro ikusgarria.\nLizarra Urbasarekin lotzen duen errepidean barna, Larrion herrira iristean errepide nagusia utzi, eta, Aramendia herria igaro ostean, Gauzara helduko gara. Herrian autoa laga ostean, Santa Eulalia baselizaren ondotik ateratzen den pistari heldu diogu. Bide seinale zuriak eta horiak jarraitu, eta, La Chopera esaten dioten lekura iristean, pista utzi, eta makalen artean marrazten den zidorra jarraitu dugu. Bi lerrotan kokaturik dauden makalditik barrena abiatu gara. Bidea oso nabarmena da, eta, pareta bertikaletara gerturatu ahala, aldatsa gogortzen hasi da. Lehen izerdi tantak irristatzen hasten direneko, oharkabean horma handiaren azpira iritsi gara. Atzera begira jarri, eta Gauza, Ollobarren eta Ollogoien herriak ikusi ditugu. Metro gutxiren buruan altuera nabarmena hartzen baita.\nEzpel eta ipuru artean igoz, gaindiezin dirudien hormaren oinera heldu gara, baina bide seinaleak jarraituz, harkaitzen artean zabaltzen den leize txiki batean murgildu gara. Aurrera egin dugu, eta, dozena bat metro ilunpean bete ostean, argia ikusi dugu beste aldean. Zelako sorpresa! Harri eta zur geratu gara. Sinesgaitza! Aurrera jarraitu, eta berehala iritsi gara horma bertikalen gain aldera, ezpelez eta artez betetako sapaldara. Lizarrako arroa eta Montejurra aurrez aurre, eta, zertxobait harantzago, Monjardingo gazteluaren hondarrak, Monjardin herriaren gainean. Bidea oso nabarmena da, eta bidegurutzearekin bat egitean, eskuinera jo dugu gorantz. Bat-batean, parez pare Lokizko Santiago baselizarekin egin dugu topo. Badira baseliza horren inguruan zenbait kondaira.\nLokizko Santiago da Ameskoa, Allin eta Lanaibar bitartean dagoen baselizarik ospetsuena. Tomas Lopez Selle, nafar etnologo ezagunak, tenplu honek gerratetik ihesi etorritako jendeei babesa eskaini ziela esaten digu. Perez Ollok idatzi zuenez, baseliza hori hasieran San Kukufateren izenean sortu omen zen, eta dagoeneko 1357an aipatzen da haren izena. San Kukufat martirizatutako santu kataluniar bat zen. Itxura denez, XVII. mendean aldatu omen zen Santiagorena bihurtuz. Eta apostolu horren egunean biltzen baitira mendilerroaren magaletan dauden herri guztietako ordezkariak —25 herri, guztira—. Dena dela, 700 urteko historia duen baselizaren inguruan bada kontakizun zahar bat esaten duena Santiago apostoluak mendi bakarti hauek zeharkatu zituela Galiziako bidean.\nBaselizaren inguruan dauden mahai eta aulkietan leku aproposa dago hamaiketakoa egiteko. Ez baitugu presarik, belarretan etzan, eta atsedena hartzeko aukera izan dugu. Atsedena hartu ostean, baselizari bizkarra eman, eta Puerto Nuevo edo Berria harraterantz jaisten hasi gara pistaren eskuin aldetik ateratzen den zidorrari helduz. Lokizko pareta bertikaletan dauden pasabide gutxienetako bat aurkitu dugu hemen, eta Gauza herrira jaisteko bertatik egin dugu beherantz. Harkaitzek pixkanaka igarobidea estutzen dute, eta ordu erdi eskas behar izan dugu ezpel eta harizti artean abiapuntura iristeko.


Hona hemen jendeak zer esaten duen udaberriko koltxo bakarreko prezioari buruz | Rayson\nHona hemen jendeak zer esaten duen udaberriko koltxo bakarreko prezioari buruz\nMina da. Daley-k bizirik sufritu zuenean, Edisonek nominaren gainean mantendu zuen hil zen arte, eta gastu guztiak zaindu zituen. Mendearen hasieran, utz iezadazu praktika arrunta ez dela nominak lan egin ezin duten langileak mantentzea.\nMuseoko sarreraren 1100 gaztainondoan, horma beltzek islatzen dute eta seinaleak oso erakargarriak dira. Hau da oposizioaren arrazoietako bat. Gurutze gogotsu, Warnet Kennedyko Udaleko zinegotzi ohia, neon argiak eraso zituen. \_ "Warnett Kennedy-k Vancouver hiri naturala izatearen inguruko hitz ospetsua da, hiria ez da naturala izan behar, izaera urbanoa izan behar da \_" esan zuen John Akineko Neonek.\nOrduz geroztik, saltsa gorrien artikulazioak eta mahai zuri zaharkituak jatetxe eta ehunka daude nonahi. Gaur egun, urrezko etiketa Zalto, Austriak ekoizten du. Zein da markaren diseinuaren arrakastaren gakoa? Paperezko ontzi bikainak ardoarekin nahasten dira eta nekez ikus daiteke. Beste modu batera esanda, ez da ia oztoporik kontsumitzailearen eta Borgoinako zuriaren artean.


Nafarroaren Egunean izandako sexu erasoaren kontra mobilizatu dira Baigorrin | Pays Basque | KAZETA\n16 MAI 2022 - 13:55h\nNafarroaren Egunean izandako sexu erasoaren kontra mobilizatu dira Baigorrin\nLarunbatean 200 bat lagun atera ziren Baxe Nafarroako herriko karriketara, joan den apirilaren 30ean ospaturiko Nafarroaren Egunean emazte batek sexu erasoa pairatu zuela salatu ondotik.\nBasaizeak larunbatean deitu mobilizazioaren irudia. (Bob EDME)\n‘Erasorik erantzunik gabe’ lemapean 200 bat lagun mobilizatu ziren maiatzaren 14an larunbatarekin Baigorrin. Izan ere, apirilaren 30ean ospatu zen Nafarroaren Egunean emazte batek pairatu sexu erasoa salatzea helburu zuen manifestazioak. Joan den astean Basaizea elkarteak eman zuen salaketa horren berri.\n«Edozein motatako erasoak onartezinak dira» eta gertatu zenari erantzun azkar bat eman behar zitzaiola deliberatu zuen elkarteak, «holakorik berriz gerta ez dadin». Hori dela eta antolatu zuen larunbateko manifestazioa. Basaizeako kideek eta bildurikoek beren sustengu osoa adierazi zioten sexu erasoa jasan zuen eta «salatzeko indarra ukan duen» emazteari.\n«Gizarte patriarkal honek bestearen gaineko botere osoaren ilusioa ematen die batzuei, bizi esparru guzietan. Hain da sistema zapaltzailea gizartean sartua, non baliabideak eskas diren, eta trabak ugariak», gaitzetsi zuten Basaizeako kideek.\nKultur elkarteak hitzaldi bat antolatu du ekainaren 10ean, Baigorriko osasun etxearekin elkarlanean. Bestetan gertatzen diren bortizkerien inguruan gogoeta egitea da helburua.


PSIKOLOGIAKO ESTATU MAILAKO BILTZARREAN PARTE HARTZEKO BEKAK\nHasieraAlbisteakGipuzkoako PEOPSIKOLOGIAKO ESTATU MAILAKO BILTZARREAN PARTE HARTZEKO BEKAK\nGipuzkoako Psikologia Elkargo Ofizialak uztailaren 21 eta 24 bitartean Gasteizen izango den Psikologiako Estatu mailako IV. Biltzarrean parte hartzeko 2 beken eskaera-epea irekitzen du.\nHurrengo uztailaren 21etik 24ra Gasteizen Psikologiako Estatu mailako IV. Biltzarra izango da, Espainiako Psikologiako Kontseilu Nagusiak eta Psicofundación-ek antolatua. Gipuzkoako Psikologia Elkargotik lan zientifiko bat eskaini dezaketen elkargokideen parte-hartzea sustatu nahi dugu.\nGipuzkoako Psikologia Elkargo Ofizialak profesioarentzat hain garrantzitsua den ekitaldi honetan parte hartzera animatu nahi ditu bere elkargokideak, eta horretarako inskripzio kuota goiztiarra ordaintzen duten 2 beka eskaini nahi ditu.\nLanen balorazioa bi irizpide jarraituz egingo da:\n- Ikerketa bati eutsitako lana izatea.\n- Dagokion arloren barnean berrikuntza bat izatea.\nBiltzarrera lanen proposamena aurkezteko epea martxoaren 29an amaitzen da eta onarpen edo errefusa maiatzak 3 baina lehen jakinaraziko da. Maiatzaren 31ean lana aurkezten dutenentzako inskripzio-epea amaitzen da.\nBekaren ordainketa Biltzarrerako inskripzioa frogatzean burutuko da.\nParte-hartzeko moduak: http://www.cnp2019.es/inscripcion/Modalidades-presentaci%C3%B3n\nLanen bidalketa: http://www.cnp2019.es/index.php?page=registro&operacion=Validar\n« GREBA. EMAKUMEAREN NAZIOARTEKO EGUNA SAIO KLINIKOETAN KASUA AURKEZTEKO DEIALDIA »


Gaur zabaldu da udaleku irekietan eta arte udalekuetan parte hartzeko izen-ematea — Oñatiko udala\nGaur zabaldu da udaleku irekietan eta arte udalekuetan parte hartzeko izen-ematea\nUdaleku irekiak 4 eta 12 urte arteko haurrei zuzenduta daude eta arte udalekuak 9-16 urte bitarteko gaztetxoei\nEz da aparteko nobedaderik izango aurtengo udaleku irekiak eta arte udalekuetan, ez bada, parte hartzeko interesa duten haur eta gazteentzat izen-emate epe berbera finkatu dela bietarako, gaur hasi eta hilaren 23ra arte. Bi aisialdi programak uztailaren 2tik 27ra eta 10:00tatik 13:00tara burutuko dira.\nUdaleku irekietan 2006tik 2014ra bitartean jaiotako neska mutikoek parte hartu ahal izango dute. Matrikulari dagokionean ere ez dago aldaketarik eta azken urteetan bezala, 70 eurotan mantentzen da. Aipagarria da gainera, seme-alaba batek baino gehiagok parte hartzen badu udalekuetan, matrikula prezioa merkatzen dela, bigarrenaren matrikula 60 € izango da, hirugarrenarena 50 € eta laugarrenetik aurrera doan. Beharra duten gurasoek, zaintza zerbitzua izango dute aukeran goizeko 8:15tatik 10:00ak arte. Zerbitzu hau Gaztelekuko sotoan emango da udalekuetako egunetan eta 50 € gehiago ordaindu beharko da. Ikastetxeen bitartez banatu diren izen-emate orrietan xehetasun guztiak ematen dira. Bertan agertzen dira baita ere, ordainketa egiteko kontu zenbakiak. Behin ordainketa eginda, ordainketaren ziurtagiria eta haurraren izen-emate orria guztiz beteta udaletxera edo txaloka ludotekara eraman beharko da. Udal bulegoetara goizez, 9:00tatik 14:00tara eta Txaloka ludotekara arratsaldez, 16:45etik 19:45etara.\nArte udalekuei dagokienean ere izen-ematea gaur ireki da. Lehen Hezkuntzako 3. mailatik DBH 4. mailara arteko haur eta gazteek parte hartu ahal izango dute. Kasu honetan ordea plazak mugatuak dira eta gehienez 15 lagunek parte hartu ahal izango dute. Iaz bezala, eta udaleku irekien matrikula kostuarekin parekatuz, lehenengo seme-alabak 70 € ordaindu beharko du, bigarrenak 60, hirugarrenak, 50 eta laugarrenetik aurrera doan. Baina ordainketa ez da orain egin behar. Gaur ireki da arte udalekuetan izena emateko epea eta onartzen direnei, gerora adieraziko zaie dirua non, zein kontu korrontetan, sartu behar duten. Arte udalekuetan izena emateko Gaztelekura joan behar da . Gaur ireki da hartarako epea eta martxoaren 23ra arte luzatuko da. Arte udalekuetan, izenak adierazten duen bezala, arte disziplina ezberdinak lantzen dira: marrazkigintza, eskultura, margogintza eta abar.\nArte udalekuetako partaideak


Juan Carlos Castillo Azkoiengo alkatea aukeratu dute Nafarroako Udal eta Kontzejuen Federazioko presidente | Politika | Berria\nJuan Carlos Castillo Azkoiengo alkatea aukeratu dute Nafarroako Udal eta Kontzejuen Federazioko presidente\nHautagai independentea bigarren bozketan nagusitu zaio Mario Fabo Martzillako alkateari (Navarra Suma). Fabo bera izendatu dute lehenengo presidenteorde, eta Ander Oroz Antsoaingo alkatea (EH Bildu) bigarren presidenteorde.\nJuan Carlos Castillo Azkoiengo alkatea. Azkoiengo Udaletxea\nNafarroako Udal eta Kontzeju Federazioak zuzendaritza berritu du gaur, Iruñeko hotel batean egin duten batzar orokorrean. Batzarrak Juan Carlos Castillo independentea aukeratu du Nafarroako Udal eta Kontzejuen Federazioko presidente. Azkoiengo alkateak bigarren bozketan lortu du lehendakari izendatua izateko babesa.\nLehen bozketan, Mario Fabo Martzillako alkatea (Navarra Suma) izan da bozkatuena. 490 boto jaso ditu. Castillok 356 boto jaso ditu, eta 376 Ander Orozek (EH Bildu). Azken horrek, ordea, etena eskatu du bigarren bozketaren aurretik, eta Castillo babesteko eskatu du, bere hautagaitza erretiratu ez duen arren. Ondorioz, Castillo nagusitu zaio Fabori, 690 borotekin. 492 jaso ditu Fabok, eta boto bat Orozek.\nEnrique Maia Iruñeko alkateak hitza hartu du batzarra amaitu aurretik, eta eskatu du aktan jaso dadila Orozek beste hautagai batentzako babesa eskatu duela bere hautagaitza erretiratu gabe. Hori araudiaren kontrakoa izan daitekeela adierazi du Maiak.


Abstract, diseinuari buruzko Netflix seriea | Sormenak linean\nRicard Lazaro | | Artistak\nDuela aste batzuk, Netflix-ek "Abstract: The art of design", iragarri zuen 8 atalen bidez diseinua ulertzeko lana, prozesua eta modua aztertuko dituen dokumental seriea eta ikusi izen handiko 8 diseinatzaileren bizitza arlo desberdinetan, hala nola diseinu grafikoa, ilustrazioa, argazkigintza ...\nKapitulu bakoitza miniserie honetan aurkezten diren arlo bakoitzari eskainiko zaio eta, horretarako, kapitulu bakoitzak arlo bakoitzeko artista ospetsu baten lana islatuko du.\nSerie hau mundu osoan eskuragarri egongo da otsailaren 10ean eta kapitulu guztiak erabilgarri egongo dira hasieratik.\nHona hemen sail honetan parte hartzen duten artista bakoitzaren zerrenda:\n1 Paula Scher - Diseinatzaile grafikoa, Pentagrameko bazkidea (Estatu Batuak)\n2 Christoph Niemann - Ilustratzailea (Alemania)\n3 Tinker Hatfield - Nike oinetakoen diseinatzailea (Estatu Batuak)\n4 Es Devlin - Eszenografoa (Ingalaterra)\n5 Platon - Argazkilaria (Grezia)\n6 Ilse Crawford - Barne diseinatzailea (Ingalaterra)\n7 Ralph Gilles - Automotive Designer (Estatu Batuak)\n8 Bjarke Ingels - Arkitektoa (Danimarka)\nPaula Scher - Diseinatzaile grafikoa, Pentagrameko bazkidea (Estatu Batuak)\nPaula Scher da Amerikako diseinu grafikoko irudi garrantzitsuenetako bat azken lau hamarkadetan. Bere ibilbidea 70eko hamarkadan hasi zuen. 80ko hamarkadan, tipografiaren ikuspegi eklektikoak eragin handia izan zuen eta 90eko hamarkadaren erdialdean Antzoki Publikorako bere identitateak sinbologia guztiz berria ezarri zuen kultur erakundeen eremuan. 1991tik, Pentagrameko New Yorkeko bulegoko zuzendaria da.\nChristoph Niemann - Ilustratzailea (Alemania)\nChristoph Niemann da marrazkilari, diseinatzaile grafiko eta haurrentzako zenbait libururen (ko) egilearen egilea. Alemanian ikasi ondoren, New Yorkera joan zen bizitzera 1997an. Bere lana The New Yorker, Atlantic Monthly, The New York Times Magazine eta American Illustration filmaren azaletan agertu da eta AIGAren sariak irabazi ditu. Niemann Alliance Graphique Internationale-ko kidea da. Design Indaba Conference-ko hizlaria izan da bi aldiz, 2006an eta 2013an.\nNew Yorken 11 urte eman ondoren, Berlinera joan zen bizitzera. 2008ko uztailetik, Niemann-ek New York Times bloga idatzi eta ilustratzen du. 2010ean, Art Directors Club Ospearen Aretoan sartu zuten.\n2013an, bere lehen ilustrazio interaktiboa kaleratu zuen Petting Zoo izeneko iOS aplikazio moduan. 21ko ekainaren 2013ean Google-k bere bi irudi erabili zituen 2013ko udako eta neguko solstizioak ospatzeko.\nTinker Hatfield - Nike oinetakoen diseinatzailea (Estatu Batuak)\nTinker Haven Hatfield da Nike oinetako atletikoen diseinu ugariren diseinatzailea, besteak beste, Air Jordan 3, 2010. urteurrena Air Jordan XXIII, 2015 (XXV), 9 Air Jordan XXXNUMX (XXIX) eta beste kirol oinetako batzuk, besteak beste, munduko lehenengo entrenamendu gurutzatuetako oinetakoak, Nike Air Trainer. Hatfield-ek Nike-ren "Berrikuntza Sukaldea" gainbegiratzen du. Nikeren diseinu eta proiektu berezien presidenteordea da. Hiru hamarkada baino gehiagotan zehar egindako diseinu berritzaile eta sorkuntza ugariren ondoren, Hatfield diseinuaren kondairatzat hartzen da.\nEs Devlin - Eszenografoa (Ingalaterra)\nEs Devlin eszenografoa da. Pop artistentzako sormen zuzendari gisa ere lan egiten du eta 2014tik Louis Vuitton-en ikuskizunak diseinatzen ditu. Devlinek 2012ko Londresko Olinpiar Jokoen amaiera ekitaldia diseinatu zuen. 2015ean Queen of New Year ohorezko zerrendan OBE (Britainiar Inperioaren Ordena) izendatu zuten.\nPlaton - Argazkilaria (Grezia)\nPlaton argazkilaria da hainbat presidente eta munduko pertsonaia ezagunen erretratuak egin ditu. Vladimir Putinen argazkiak Time aldizkariko azala egin zuen 2007an.\nLondresen jaioa, 1968an, Grezian hazi zen bere ama ingelesak eta aita greziarrak. San Martin Arte Eskolan eta Royal College of Art joan zen, non bere irakasle eta tutoreetako bat John Hinde (argazkilaria) zen.\nIlse Crawford - Barne diseinatzailea (Ingalaterra)\nIlse Crawford eginkizun sinplea duen zuzendari diseinatzaile, akademiko eta sortzailea da, gizakiaren beharrak eta nahiak egiten dituen guztiaren erdian jartzeko. Studioilse-ren sortzailea denez, bere diziplina anitzeko taldearekin batera, bere filosofia biziarazten du. Hau esan nahi du gizakiak eroso sentitzen diren inguruneak sortu. Jendea etxean bezala sentitzeko eta bizitzeko moduko etxeetan eta bertan bizi den jendearentzako zentzua duten espazio publikoak. Gizakiaren portaera eta eguneroko bizitzako ekintzak onartzen eta hobetzen dituzten altzariak eta produktuak diseinatzea esan nahi du. Bidea galdu duten marka eta negozioei giza oreka berreskuratzea esan nahi du.\nEindhoven Academy of Design-eko Gizakia eta Ongizatea sailaren sortzailea izanik, bere eginkizuna ikasle belaunaldi berri bat haztea da, haien lanak bizitzako errealitatea zergatik eta nola hobetzen duen galdetzeko.\nRalph Gilles - Automotive Designer (Estatu Batuak)\nRalph Victor Gilles automobil diseinatzailea da. Gilles Chrysler-en SRT markako presidente eta zuzendari nagusia izan zen eta Chrysler-eko diseinu presidente nagusia, 2015eko apirilean Fiat Chrysler Automobiles-eko diseinatzaile nagusi izatera igo aurretik\nGilles-ek 2005. urteko Ipar Amerikako autoa diseinatu zuen. Gainera 2014ko SRT Viper sortu zuen diseinu taldea zuzendu zuen.\nBjarke Ingels - Arkitektoa (Danimarka)\nBjarke Ingels Danimarkako arkitektoa da. 2006an sortu zuen BIG Bjarke Ingels Group arkitektura estudioa zuzentzen du. Bjarke arkitektura tradizionalaren eta abangoardiako arkitekturaren arteko oreka lortu nahi du.\nArtikuluaren bide osoa: Sormena linean » General » Artistak » Abstract, diseinuari buruzko Netflix seriea\nRobert rodriguez pineda esan zuen\nJeimy Natalia Martinez Gilek maitasunari begiratzen dio\nErantzuna Robert Rodriguez Pinedari\nMcDonalds-en publizitatea ??\nBegira maite Mariana Rodriguez\nErantzun Carlos Jimenezi\nAna Landa esan zuen\nErantzun Ana Landari\nDagoeneko ezagutzen dugu Eurovision logotipoa


Ikastaro teknologikoak antolatzen jarraitzen dugu. Urriaren 23an izango da hurrengoa: Blog-Wordpress. Ikastaroa doakoa da. Izena emateko epea urriaren 21ean amaituko da.\nPlaza mugatuak dira; beraz, Wordpress ikasi nahi baduzu eman izena hemen\nBlogak komunikazio pertsonalerako web sinpleak izatetik, garapen aukera handiak eskaintzen dituzten tresnak izatera pasa dira. Blogak sortzeko erabiltzen ziren tresnek orain aukera gehiago eskaintzen dituzte; horien artean ezagunena Wordpress da. Tresna horrek eskaintzen dituen aukerak aztertu eta landuko ditugu ikastaroan, webgune sinple batetik hasi eta garapenerako aukerak aztertuz.\nORDUTEGIA: 10:00etatik 14:00etara eta 15:30etik 19:30era\nPLAZA KOPURUA: 12 lagunentzako ikastaroa izango da\nLEKUA: Euskararen Etxea, Agoitz plaza 1, Bilbo\nIZEN-EMATEA: inprimaki hau bete\nKÄAFKA antzezlana taularatuko dute asteazkenean Kafe Antzokian\nKafe Antzokia | Abando - Indautxu |Antzerkia\nKamikaz kolektiboa, Gehitu elkartea eta Ortzadar LGBT elkartearen elkarlanetik sortutako lana da Käafka antzerkia. Asteazkenean, Kafe Antzokiko emanaldiak goizeko 11:00etan eta arratsaldeko 19:00etan izango dira.


OTSAILAK 28 // XABI BANDINI + IZAKI GARDENAK\nIzaki Gardenak 2012. urtean Jon Basagurenen bakarkako abestiak janzteko sorturiko taldea da. Urte bereko irailean Iñaki Llarenaren estudioan bost abesti grabatu genituen, gerora Oihuka disketxeak argitaratutako Itsasargiak disko laburrean agertu zirenak.\n2013ko udan Donostiako Elkar estudioetan sartu ginen, “Amaieratik hasi” gure aurreneko lan luzea grabatzeko Victor Sanchezen gidaritzapean. Urte bereko urrian argitaratu zen disko hau.\n2015eko udan “Aurri gara” grabatu genuen, hau ere Victor Sánchezekin Elkar estudioetan. Disko honek kritika bikainak jaso zituen, Mondo Sonoro aldizkariak estatuko americana/folk disko onena izendatu zuelarik. Kontzertu bira zabal baten ondoren atseden hartu genuen 2017ko martxoan.\nUrte eta erdiren ondoren taldea bueltan da, “Dena oskol” izeneko disko berria 2018ko azaroan argitaratuko da eta 2019tik aurrera zuzeneko aurkezpenetan buru-belarri ariko dira.


Andoaingo Poperoak: ASTEBURURAKO PLAN ITZELAK\nASTEBURURAKO PLAN ITZELAK\nHementxe asteburu hontako kontzertu interesgarriak:\nDeabruak beti deabru. 1998an eten zen DEABRUAK TEILATUETAN taldearen ibilbidea. Baina itzultzeko atea zabalik utzi zuten. Duela bi urte, hitza bete eta "1973" diskoarekin itzuli ziren. Geroztik kontzertu asko eskaini dituzte. Dokara, unerik gozoenean iritsiko dira. Disko berriko zein disko zaharretako kantuek toki izango dute urtarrilaren 8an eskainiko dute saioan. Esandakoa, Deabruak beti deabru. Informazio gehiago: www.deabruakteilatuetan.com\nCOLEMANS+ lau musikazaleen abentura berria da, baina ez da guztiz ezezaguna. Gonbidatu berezi gisa ariko dira. Karlos Aranzegi "Demetradze" (bateria), Joni Ubeda "Achinpun" (baxua), Ima Ubeda "Dramé" (gitarra eta ahotsa) eta Gorka Urbizu "Necati" (gitarra eta ahotsa) musikariek osatzen dute taldea. Euren abestiak entzuteko sartu hemen: www.myspace.com/peiremans\nGaur Dokan 20:30etatik aurrera.\nLarunbatean Bonberenean (Tolosa), metal-az gozatzeko parada itzela. Gorakada nabarmena egin duen taldea. Biok bizkaitarrak beraien azken lana presentatzen. Zuzeneko itzela duen taldea. 22:00tatik aurrera. Esperientzia berezia izango da, animatu!!! Gaur Durangon izango dira, Plateruenan. Informazio gehiago: www.myspace.com/biok.


[ELKARRIZKETA] Txiki Agirre “Keixeta”: ‘Eremu honetan, ekintza kulturalak biltzen joango gara, sukaldeko lapikoan gertatzen den bezala’ | danbolin\n[ELKARRIZKETA] Txiki Agirre “Keixeta”: ‘Eremu honetan, ekintza kulturalak biltzen joango gara, sukaldeko lapikoan gertatzen den bezala’\nArroabean egin zuen lehen erakusketa Txiki Agirre Keixeta (Arroabea, 1963) margolari eta eskultoreak, 18 urte zituenean. Narkis Balentziaga pintorearen heriotzaren 50. urteurrenaren harira, erakusketa berezi bat antolatu zuten, eta ondoko aretoan erakutsi zituen Agirrek bere lanak. Ikasketa teknikoak egin zituen, baina artearen munduari lotuta egon da beti. Zumaian bizi da azken 25 urteotan, baina bere burua beti arroartzat definitzen du: “Nongoa naizen galdetzen didatenean, arroarra naizela esaten dut beti”.\nZarautz eta Zumaia artean mugitzen da. Bi herri horietan banatuta dauka bere estudioa, beti itsasotik gertu. Bere eguneroko lana abstraktua dela dio, eta lan horien islan beti labarra ikusten da. Keixetaren etxea labarra da, eta paisaia, itsasbazterra. Zarautz eta Zumaia artean kokatu du bere azken proiektua, Askizu auzoan, itsasoa aurrean duela.\nProiektu berri bat hasi duzu Askizun. Zertan datza?\nNire estudioa bisitatzeko proposamenak askotan izaten ditut, baina ez da posible izaten, ez du horretarako aukerarik ematen. Nire lanak erakusteko toki bat behar nuen. Gutxienez, urtean bi edo hiru erakusketa egiten ditut areto edo galerietan. Bi eremu horien arteko zerbait egin nahi nuen, lagun edo interesa duen jendearentzat.\nOrain, aukera suertatu zaigu, eta etxe bat hartu dugu Askizun, IAL Software Engineering SA enpresarekin batera. Enpresa horrek mezenas lana egiten du, arte mailako mezenas baten lana. Bion arteko kontua da, enpresa eta nire artekoa. Hemen, nire lanak erakutsiko ditugu, erakusketa iraunkorra izango da. Ez da erakusketa areto bat, kultura ekoizpeneko gune bat da. Beti izan dugu horrelako zerbait egitearen ideia, eta aukera hau parean tokatu da. Aurrera begirako zerbait da, amaiera gabeko zerbait. Inolako laguntzarik gabe egindako kontua da, bion artean, enpresa eta nire artean eta zerbait irekia izatea da gure nahia.\nAreto bat baino gehiago da orduan, ezta?\nEremu honetan, ekintza kulturalak biltzen joango gara, sukaldeko lapikoan gertatzen den bezala: osagaiak botatzen joaten zara, eta, azkenean, lortzen duzu ekoizpena edo produkzioa; ba hemen gauza bera. Denbora pasa ahala edukiak gehitzen joango gara. Erakusketa hasiera soilik da. Liburuen aurkezpenak, bertso saio txikiak edo hitzaldiak egiteko asmoa dugu. Nire lana hemen dago, baina asmoa da hiru edo lau hilabetetik behin aldatzea. Egiten ari naizen hori aurkezteko modu bat da.\nNoiz erabaki zenuten proiektua martxan jartzea?\nBetidanik izan dugu buruan ideia hau. Tokia ikusi genuenean izan zen momentua: hauxe da gurea. COVIDak asko eragin duela iruditzen zait. Iruñerrian erakusketa bat egin nuen udaberrian, eta hilabete erdiz egon zen irekita. Neurri murriztaileak zirela eta, Gipuzkoatik 10 eguneko aukera soilik izan zen hara joateko. Inguruan bizi zirenak joan ziren. Iparraldean ere egin nuen beste erakusketa bat. Hiru hilabetez egon behar zuen zabalik, eta hamabost egunetan bakarrik ireki zuten. Gauza horiek gertatu dira, eta proiektu berri honek askatasuna ematen du. COVIDak gauza asko eragin ditu, eta proiektu honen ardura COVIDak ere badu.\nZer ikus daiteke orain?\nOrain, azken hiru-lau urtetako errepresentazio bat ikus daiteke. Diziplina ezberdinak bildu ditut. Diziplina anitzeko eremua izatea da gure nahia. Hiru edo lau hilabetetik behin, dena aldatuko dugu. Azken lanak egongo dira ikusgai. Gaur etor zaitezke, eta hiru hilabetera zerbait berria ikusteko aukera izango duzu. Itzultzeko gogo hori piztea da gure nahia.\nEtxearen behealdean daude ikusgai zure lanak, baina kanpoaldean ere zeramika batzuk daude.\nBarruan eta kanpoan batuko ditugu ekintza kulturalak. Kanpoan eremu zabala dugu. Zeramikaz egindako pago motzak ditugu orain kanpoaldean ikusgai. Alkizan egin nituen: Sormenaren Kabia beka eman zidaten, eta haizea, lurra eta airea ardatz hartuta osatu nituen pieza horiek. Kanpoaldea denborarekin joango da forma hartzen, eta bertako elementuak betirako hor gelditzea da asmoa.\nZeramikako eskolak ere ematen dituzu.\nZumaian eta Deban ematen ditut klaseak. Bi multzotan bana daitezke nire ikasleak: jubilatuak eta gazteak. Gazte gehienak arte ederretan lizentziatuak dira; bere garaian ez zuten zeramika ikasteko aukerarik izan eta orain nigana etortzen dira ikastera.\nCOVIDak eragin handia izan du artearen munduan.\nBai, lehen ere egur hartuta zegoen sektorea, eta, orain, are eta gehiago. Laguntzak beti toki batzuetara bideratzen dira; guri ez zaizkigu iristen. Geroz eta zailagoa da eremu publikoak lortzea, eta asko COVIDaren kontuarekin itxi egin dira. Horrez gain, eremu publikoek irizpide subjektiboa dute, eta gure proiektua horren alternatiba ere bada. Eremu zabalago bat probokatu dugu, gure irizpidearekin.\nZuen sektorea “egurtuta” dagoela diozu. Zein da Euskal Herri mailako artearen egoera?\nArte estetikoa, hau da, pintura eta eskulturak, oso izorratuta dago. Gazte jendea beste lan batzuetan dabil. Gure lana egitea asko kostatzen da: lana egiteko dirua behar da, eta materiala garestia da. Arte ederrak bukatzen dituzten asko irakaskuntzan sartzen dira. Gaur egun, bestelako produkzioak daude, ikus-entzunezkoetan, adibidez, eta horrek beste bide batzuk irekitzen ditu. Margotzen, ordea, oso gazte gutxi ezagutzen ditut, nolabait esatearren; inor ez, egia esan.\nBizitza osoa daramazu sortzen. Inspirazioa amaitzen al da?\nGeldiuneak egoten dira, zalantzak sortzen dira, aurrera egin ezinak. Geldiune baten ondoren, aldaketa sortzen da: geldiuneek sortzen dute aldaketa hori. Serie bat amaitutakoan, hilabete eta erdi inguruko tartea egoten da, gauzak probatzen joaten zara, eta, ondoren, beste obra bat hasten da. Produzitzen ari zaren momentuan goraka zoaz, eta, momentu batean, geldiune bat behar da. Hamabost egun edo astebeteko geldiunea izaten da nire kasuan, behintzat. Egun horiek beste lan batzuk egiteko erabiltzen ditut. Produkzioa ez da soilik obrak egitea, ordenagailu aurrean ere lana egin behar da: kontaktuak egin, galeriekin hitz egin… eta nik geldiune horiek horretarako aprobetxatzen ditut, gustatzen ez zaizkidan gauzak egiteko.\nKeixetaren Askizuko kultur ekoizpeneko gunea bisitatu nahi baduzu, hartu aurrez hitzordua 656 73 55 72 telefono zenbakira deituta.\nItsaso Waliño Errasti\nPrevious Article [TTAK!] Amancay Gaztañagaren 'Hiru kortse, azukre asko eta brandy gehiegi' EITB Kultura saioan\nNext Article Egoera baten aldaketa


2020. urteko aurrekontuetan herritarren proposamenek ere izango dute bere lekua - Lasarte-oria - Txintxarri.eus\n2020. urteko aurrekontuetan herritarren proposamenek ere izango dute bere lekua\nTxintxarri Aldizkaria 2019-12-13 09:00\nAgustin Valdivia alkate ordea eta Nagore Duran parte-hartze zinegotzia prozesuko eskuorriekin.\nUdalak 500.000 euro bideratuko ditu 2020 urteko aurrekontuetan herritarren proiektuetarako. Abenduaren 16tik 26ra aurkeztu daitezke proposamenak\nDuela lau urte, Lasarte-Oriako Udalak aurrekontuak egiterakoan herritarren proposamenak bildu zituen lehengoz. 2020 urtean ere herritarren proiektuek tarte bat izango dute aurrekontuetan. Hori dela eta, Agustin Valdivia alkate ordeak eta parte-hartzeko zinegotzi Nagore Duranek parte hartzeko aurrekontuen prozesuko zatiak azaldu dituzte.\nLehen fasean, abenduaren 16tik 26ra, herritarren proposamenak jasoko dira udal erregistroan edo partehartzea@lasarte-oria.eus helbidean. Proposamena memoria txiki batez lagundua joango da. Aurten baldintza berri bat ezarri dute: udaletik dirulaguntzak jasotzen dituzten entitateek ez dute laguntzarik jasoko.\nProiektu guztiak teknikoki aztertzeko tartea izango da, ostean. Pertsonal teknikoz eta talde politiko guztietako ordezkariek osatutako batzorde batek egingo du balorazioa. 25 puntu edo gehiago lortzen dituzten proiektuek aurrera egingo, beti ere, guztira 500.000 eurotik beherako kostua badute.\nKostua handiagoa bada, herri-kontsulta egingo da. Parte-hartze orrien bidez eta online webgunearen bidez erabaki ahalko dute herritarrek gehien gustuko duten proposamena. Babes handiena duenari 50 puntu emango zaio eta gainerako proiektuei bozketen ehunekoaren arabera banatuko zaizkie puntuak.\nAzkenik, Udaleko balorazio eta adjudikazio batzordeak puntuazioak jakitera emango ditu eta proiektuak handienetik txikienera sailkatuko ditu. 500.000 euroen barruan sartzen diren proiektuak bakarrik gauzatuko dira.\nEtxeetara iritsiko den eskuorri batean emango zaie prozesuaren berri herritarrei. Udalaren webgunean ere eskuratu ahalko da informazioa.


BIDEBARRIETA KULTURGUNEAK, “LOS BESOS EN EL PAN” ALMUDENA GRANDESEN AZKEN LIBURUAREN AURKEZPENA JASOKO DU AZAROAREN 30EAN – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK, “LOS BESOS EN EL PAN” ALMUDENA GRANDESEN AZKEN LIBURUAREN AURKEZPENA JASOKO DU AZAROAREN 30EAN\nBIDEBARRIETA KULTURGUNEAK, “LOS BESOS EN EL PAN” ALMUDENA GRANDESEN AZKEN LIBURUAREN AURKEZPENA JASOKO DU AZAROAREN 30EAN\nIkus-entzuleekin egingo den topaketa 19:30etan hasiko da Bidebarrietako Liburutegiko ekitaldi aretoan, eta idazlea bertan egongo da.\nBidebarrietako Liburutegiak, Almudena Grandes idazle madrildarraren “Los Besos en el pan” (Ed. Tusquets) liburuaren aurkezpena jasoko du astelehenean, AZAROAREN 30ean. Ekitaldian, “Las edades de Lulú” edo “Malena es un nombre de tango” bezalako lan ezagunak idatzi dituen egilea egongo da. Ekitaldia arratsaldeko 19:30etan hasiko da, eta sarrera librea izango da leku guztiak bete arte.\nBere azken eleberrian Almudena Grandesek eten egiten du Gerra Zibilari buruzko seriea, egungo krisi ekonomikoaren eragina jasaten ari diren pertsona guztiei ahotsa emateko, bizirik irauteko egunero borrokan ari direnen bizimodua erakusteko xedez. “Los besos en el pan” lanak, elikagai urritasunaren aurrean gerraosteko belaunaldien ezaugarri bilakatu zen keinutik hartzen du izenburua.\nEleberrian, bi neska adiskidek gizon baten negarra entzuten dute alboko apartamentuan; emakume zahar batek Gabonak aurreratzea eta udazkenean ospatzea erabakitzen du, aldian behin berarekin jatera doan biloba animatzeko; familia batek bere lan bizitzari ekiten dio berriro landa ingurune batean, nekazaritza ustiapen bat muntatuz; bananduta dagoen emakume batek miresle sekretu bat aurkituko du taberna batean; emakume etorkin batek bere bisatua lortuko du azkenean…\nLos besos en el pan lanak familien eta auzokideen, gurasoen eta seme-alaben, gazteen eta adindunen, bizitzako urtebete kontatzen du, aurrera egiteko ausardia duen ohiko jendea, beste garai batzuetan, eskerronaren seinale gisa, ogia musukatzen zutenen kemen berberarekin. Zume horiekin, eleberriak une gazi-gozoak sortzen ditu, maitasun istorio leunak, gure orainaldiaren erretratu zirraragarria bilakatzen diren jomugen bidegurutzean.\nAlmudena Grandes (Madril, 1960) 1989an egin zen ezaguna La Sonrisa Vertical XI. Saria irabazi zuen “Las edades de Lulú” lanarekin. Ordutik, etengabeak izan dira irakurleen eta kritikaren txaloak. “Te llamaré Viernes”, “Malena es un nombre de tango”, “Atlas de geografía humana”, “Los aires difíciles”, “Castillos de cartón” eta “El corazón helado” eleberriek eta “Modelos de mujer” eta “Estaciones de paso” ipuin bildumek literatura espainiar garaikideak duen izen finkatuenetakoa eta nazioartean oihartzun gehien duenetakoa bilakatu dute.\nBere hainbat lan zinera eraman dira, eta, beste batzuen artean, Lara Fundazioaren Saria, Madrilgo eta Sevillako Liburu saltzaileen Saria, Rapallo Carige eta Prix Méditerranée irabazi dituzte. Bere azken eleberriak, “Inés y la alegría”, Madrilgo Kritikaren Saria, Iberoamerikako Elena Poniatowska Eleberri Saria eta Sor Juana Inés de la Cruz Saria lortu ditu. Lan horrekin eman dio hasiera “Episodios de una Guerra Interminable” serieari. Serie horretako bigarren lana “El lector de Julio Verne” da.\n← BIDEBARRIETA KULTURGUNEAK, “LOS BESOS EN EL PAN” ALMUDENA GRANDESEN AZKEN LIBURUAREN AURKEZPENA JASOKO DU AZAROAREN 30EAN\nDEUSTUKO BARRUTIAK, EUSKAL KULTURAN ETA EUSKARAN ZENTRATUTAKO DEUSTURA UDAZKENEKO KULTURA PROGRAMAREN EDIZIO BERRIA JASOKO DU ABENDUAREN 1ETIK 29RA →


Tokiko esperientzia agroekologiko eraldatzaileak (II). Agroekologiaren dimentsio sozio-ekonomikoa: lurraldeari lotutako bidezko eredua. :: ikasi :: Udako Euskal Unibertsitatea\nTokiko esperientzia agroekologiko eraldatzaileak (II). Agroekologiaren dimentsio sozio-ekonomikoa: lurraldeari lotutako bidezko eredua.\nUdako Ikastaroak :: Ekonomia, Soziologia, Baratzezaintza, Nekazaritza, Ekologia\nData: 2016(e)ko uztailaren 14a\nIkastaro hau, UEUk sustatzen duen eta UPV/EHUren Berezko Titulua den Agroekologia: trantsiziorako gure bideak lantzen graduondokoaren edukiak osatzera dator alde batetik, bai eta, azken urteotan agroekologiaren inguruan eskaini diren udako ikastaroen segida gisa.\nAgroekologiaren ikuspegiaren hausnarketa gero eta zabalduagoa dago eremu desberdinetan. Izan ere, agroekologiaren izaera holistikoak bere dimentsio teknikotik haratago dimentsio sozio-ekonomikoa eta politikoa jasotzen ditu. Azkenaldian alderdi horiek ahoz aho dabiltza, agroekologiak Elikadura Burujabetzaren aldarriari bidea eman diezaiokelako.\nUEUk ere ekin dio azken urteetan agroekologiaren lanketari. Ikastaro honekin alderdi sozio-ekonomikoan murgildu nahi dugu, modu partehartzailean dimentsio horren helburuak eta irizpideak zehaztuz eta proiektu agroekologikoen praxian dimentsio hau garatzeko izan ditzakegun zailtasunak eta aukerak aztertuz, dagoeneko euskal herrian dauden hainbat adibide erakutsiz.\nAgroekologia eta bere dimentsioak kokatu\nAgroekologiaren dimentsio sozio-ekonomikoaren edukietan sakondu\nEuskal Herrian prozesu/proiektu agroekologikoek duten dimentsio sozio-ekonomikoaren errealitatera hurbildu eta zailtasunak eta aukerak nola jorratu ditzakegun aztertu\nAgroekologiaren dimentsioak aipatzea eta dimentsio sozioekonomikoan sakontzea.\nTalde dinamika: Zer eskatu behar diegu proiektuei sozio-ekonomikoki agroekologiaren ikuspegia zaintzeko?\nProiektu agroekologiko desberdinen ekarpenak mahaigaineratzea.\nBixita: Ortu Zabala proiektu kolektibora bixita (Oñati).\nMetodologia parte hartzailea izango da, talde-dinamikekin eta alderdi praktikoa jorratuz.\nAgroekologian murgildu nahi duen ororentzat.\nProzesu eta proiektu agroekologikoetan parte hartzen dabilena eta alderdi sozio-ekonomikoan sakondu nahi duenarentzat.\nAgroekologiaren eremuan ahalduntze indibidual zein kolektiboan jarraitu nahi duenarentzat.\nAgroekologiaren dimentsioak aipatzea eta dimentsio sozioekonomikoan sakontzea\nProiektu agroekologiko desberdinen ekarpenak mahaigaineratzea\nBixita: Ortu Zabala proiektu kolektiboa (Oñati)\nMatrikularen barne bazkari arina eta arratsaldeko bisitarako autobusa sartzen da.\nEibar, ikastaroak, agroekologia, merkaturatzea


Errementariak - Auñamendi Eusko Entziklopedia\nEgurra lantzeko erabiltzen den tresnetako bat kupel begi salomonikozko laztabina da. Seguru asko izena kupeletan likidoak sartu eta irteteko zuloak erabiltzen zelako datorkio, baita tresna kiribila delako ere.\nBatez ere 10 mm baino diametro handiago duten zulatzeko makinetan erabiltzen bada ere (kasu horretan eskuz biratzen da), langetak zulatzeko ( trenbideko errailak lotzeko) ere erabiltzen denez, nahiko erreminta ezagun bihurtu da.\nKupel begi salomonikozko laztabina barra bat da, laztabinaren tamainaren arabera diametro zabalagoa edo estuagoa duena. Lehen aipatu bezalaxe, forma kiribila du eta ertz batean buru lodi bat du, erdian zuloa duena. Zulo horretan sartzen da zeharka egurrezko kirtena, horrela erreminta lotzeaz gain, bi eskuekin biratu ahal izateko.\nUsadioz, kupel begiko laztabinak errementariek egiten zituzten. Horretarako, tresna egiteko neurri egokia zuen barra borobil bat hartu eta sutegian berotu ondoren, ingude gainean barraren ertz bat mailuz kolpatzen zuten, ertz laua edo paleta egiteko. Berriz sutegian berotu eta tornuzil batekin lotu ondoren, paleta eskuz okertzen zen, jarraian karraka eta harri urratzaile batekin ertz baten ahoa egiteko. Piezak nahi zen forma hartzen zuenean, berriz ere sutegian berotu eta berehala uretan hozten jartzen zen.\nGaur egungo industrian, burua eta paleta estanpazio bidez egiten dira, baina kiribil salomonikoa, usadioz bezala, oraindik ere eskuz egiten da.\nHorretarako, paleta labe txiki batean berotzen da, gori-gori jarri arte. Jarraian, ingude txiki baten gainean jarri eta eskuz, mailu batekin kolpatzen da, horrela ertz batean bi koska egiteko.\nErtz bat tresna biratzaile batean lotzen da, eta tresna hori ontzi baten lema antzeko batera dago lotuta. Beste ertza barra inmobilizatzeko zirrikitu finko batean sartzen da, eta jarraian paleta birarazten da lema antzeko gurpila biratuz, eta ondorioz, paleta kiribilduz.\nErrementariak gurpila biratzeaz gain, kiribila nola osatzen den ere kontrolatu behar du, beti berdina edo uniformea izan behar baita. Askotan, piezaren zabalera eta beroketa uniformeak izaten ez direnez, kiribila ere ez da uniformea izaten. Kasu horretan, ondo kiribilduta dagoen atalari gainetik ura botatzen zaio poto batekin, horrela hoztu eta behin-betiko kiribila eskuratzeko. Jarraian, gainontzeko atala berriz kiribiltzeari ekiten zaio.\nArtisau-prozesua menderatzeko trebetasun eta ezagutza handia behar badira ere, errementari batek, eskarmentu handia badu, laztabin bakoitza 30 segundotan egin dezake.\nJarraian, laztabina berriz ere berotu eta ingude gainean mailuz kolpatzen da, ertzeko kiribilari forma emateko. Jarraian kiribila zorroztu egiten da.\nEstanpazio bidez egindako burua soldadura bidez lotu eta gero, pieza osoari tratamendu termikoa ematen zaio.\nProzesua automatizatzeko saiakerak egin badira ere, zaila da piezei behar bezalako forma ematea. Horrez gain, artisau-prozesuak, azkarra izateaz gain, emaitza onak ematen ditu (esan beharra dago langilearen trebetasuna erabakigarria dela), eta eskaria gero eta apalagoa denez, erreminta hori batez ere iraganeko sistema berak erabiliz egiten da oraindik.


Udaltalde 21 Nerbioi-Ibaizabal S.L.ren urteroko Batzar Nagusia\nUdaltalde 21 Nerbioi-Ibaizabalek jakinarazten du martxoak 20an Eskualdeko Jasangarritasun Bulegoak kudeatzen duen udal arteko Udaltalde 21 Nerbioi-Ibaizabal S.L. sozietate publikoak urteroko Batzar Nagusia egin duela.\nSozietateko bazkideen ordezkariek, hots, Arakaldo, Arrankudiaga, Arrigorriaga, Etxebarri, Orozko, Ugao-Miraballes, Urduña, Zaratamo eta Zeberioko Udalek, 2013 urteari dagokion balantzea, memoria, galdu-irabazien kontua eta ondare aldaketen egoera aztertu ondoren aho-batez onartu zituzten.\nKontabilitate Plan Orokorraren arabera, laburbilduz, ondasun eta eskubideen balantzean ez dago finantza-entitate edo eta bestelakoekiko zorrik. Emaitzen kontuan, proiektu guztiak aurrera eraman dira defizitik egon gabe. Aldiz, 1.488,08 eurotako irabazia egon da. Ondare egoerari dagokionez, ez da aldaketarik izan, ez da kapitalaren handiagotze ezta murrizketarik izan. Betiko 9 bazkideek jarraitzen dute, akzio berdinekin. Emaitzen aplikazioa borondatezko erreserbei zuzendu da, 2011 urtea geroztik legezko erreserba guztiz osatua izan ondoren. Halaber, sozietateko administrazio-organoaren kudeaketa onartu zen.\nKontabilitate publikoko terminoetan, behin betiko balantzearen arabera, 2013an, diru-sarrerak 449.852,33 eurokoak izan ziren, eta gastuak, berriz, 481.363,06 eurokoak. Hau da: diru-sarrerak aurreikusita zegoena baino 27.824,60 euro gutxiagokoak izan dira, eta gastuak, berriz, 3.686,13 euro gehiagokoak. Beraz, Udaltalde 21 Nerbioi-Ibaizabal erakundearen historia osoan lehen aldiz, 31.510,73 euroko gaineratiko negatiboa edo defizita geratu da 2013an.\nDiru-sarrerei dagokienez, jatorriz eta dimentsioz, udalek eman dute guztirakoaren %49,75 (SMko 9 bazkideek %26,34; Galdakaok %18,14 eta Basaurik %5,26). Diru-laguntzek, %23,01. 2012ko soberakina diru-sarreren %15,85 izan da. Beste diru-sarrera batzuk: %11,40. Horien artean, nabarmentzeko modukoak dira 2012ko BEZaren likidazioa (%9,50) eta GT ISO 14064 proiektuaren fakturazioa (%1,08).\nJasotako diru-laguntzak 103.504,94 eurokoak dira, eta proiektu, erakunde finantzatzaile, portzentaje eta esleipen-urte hauei dagozkie: Jatorri industrialeko Isurpen Fokuen Inbentarioa (Eusko Jaurlaritzako Ingurumen eta Lurralde Antolamendu Saila. Garapen iraunkorra sustatzen duten ekintzak: %70, BEZ gabe. 2011); Karbono Aztarnaren Kalkuluaren Ezarpena (Ihobe. Ekoeraginkortasunerako Programa: %86, BEZ gabe. 2012); Ikastetxeetatako segurtasun neurriei buruzko ikerketa (EEE: %50, BEZ gabe. 2012); Eskola Bidea (EEE: %50. 2012, eta Eusko Jaurlaritzako Osasun Saila: %27,65. 2013; biak, BEZ gabe); Eskualdeko erosketa eta kontratazio zerbitzua abiaraztea (Udalsarea 21. Berringurumena: %70. BEZ gabe. 2012); Hondatutako ibaiertzen leheneratze ekologikoa (Eusko Jaurlaritzako Ingurumen eta Lurralde Antolamendu Saila. Garapen iraunkorra sustatzen duten ekintzak: %85, BEZ gabe. 2012).\nGastua ondorengo atalen artean banatu da, beheranzko hurrenkeran ordenatuta: 1) Eskualdeko Bulegoaren funtzionamendua: langileak, zerbitzuak eta hornidurak, eta beste zenbait gastu, %41,26; 2) Hondakinen bilketa: Etxeko olioa; Tonerra eta mugikorrak; Pilak eta metagailuak; Oihalak eta etxeko beste tresna batzuk; %15,36; 3) Biodibertsitatea: Ibaiertzen leheneratzea, %12,77; 4) Mugikortasuna: Segurtasun neurriei buruzko ikerketa eta Eskola Bidea, %9,05; 5) Industriako Agenda 21: jatorri industrialeko isurketen fokuen Inbentarioa eta Karbono Aztarnaren Kalkuluaren Ezarpena, %9,02; 6) Eskolako Agenda 21, %5,81; 7) Eskualdeko erosketa eta kontratazio publiko berdea: eskualdeko erosketa eta kontratazio zerbitzua abiaraztea, %4,99; 8) Tokiko Agenda 21, %1,04; eta 9) Komunikazioa-partaidetza, %0,70.\nGainera, 0 kostu zuzeneko bi sail oso daude. Hauek dira: Udal Administrazioa girotzea eta Beste proiektu eta ezusteko batzuk. Lehenengo kasua langileen kostua baino ez da, beste sail batzuetako kosturik gabeko zenbait ekintzatan bezala. Gastu hau eskualdeko bulegoaren funtzionamenduan sartuta dago jada. Bigarren kasuan, 2013an ez da beste proiektu eta ezustekotan sartu daitekeen ekintzarik egon.\nBilera berean, Junta Nagusiak Jasangarritasun irizpideak aintzat hartzen dituen eskualdeko erosketa eta kontratazio Zerbitzua abiatzeko dokumentazioa onartu du. Zerbitzua sortzeko Akordioa eta berau arautzen duen Esparru-Agiria ondorengo egunotan Bizkaiko Aldizkari Ofizialean argitaratuko da. Honekin batera, eskualdeko zerbitzuari atxikitzeko akordioaren eredua onartu da, udalek ondorengo egunotan ebatziko dutena. Baita ere, kudeaketa-agindurako hitzarmen eredua, udalek parte hartuko duten kontratazio bakoitzean erabakiko dutena. Eta azkenik, puntu honetan Erosketa eta Kontratazio Publiko Berdearen Politikarekiko konpromisoa onartu da, azken hau modu berean eskualdeko udalek berretsiko dutena.


Piero Camporesi - Wikipedia, entziklopedia askea.\nPiero Camporesi (Forli, 1926ko otsailaren 15a - Bolonia, 1997ko abuztuaren 24a) italiar idazlea izan zen.\nForlì, 1926ko otsailaren 15a\nItaliako Erresuma (1926ko otsailaren 15a - 1946ko ekainaren 18a)\nItalia (1946ko ekainaren 18a - 1997ko abuztuaren 24a)\nBolonia, 1997ko abuztuaren 24a (71 urte)\nfilologoa, historialaria eta antropologoa\n1969-1996 urteetan italierako eta italiar literaturako irakasle izan zen Boloniako Unibertsitatean. 1960ko hamarraldian Ludovico di Bremeren literatura-kritikako lanak (Il Romitorio di sant´Ida, 1961; Lettere, 1966) eta Vittorio Alfieri poeta eta dramaturgoarenak aztertu zituen. Literatura-kritikaren eta filologiaren alorrez gainera, historia eta antropologia landu zituen, eta hala aztertu zuen Pellegrino Artusiren La Scienza in cucina e l´arte di mangiar bene sukaldaritzari buruzkoa (1970). Elikagaien inguruko ikerketek pobretasun eta iraupenaren inguruko gaiak aztertzera eraman zuten, eta orobat janaren eta edanaren inguruko errituak eta adierazpenak. Pobretasunaren bidez, arloteenganako interesa sortu zitzaion. Camporesik, bestalde, Erdi Aroko elitearen kulturaren eta herriaren kulturaren arteko harremanak aztertu zituen. Hala, lehenaldia ulertzeko modu berri bat sortu zuen, eta horri esker gizartearen bizitzaren zirriborroa egin ahal izan zuen, eta ikertzen zituen erretratuak fintasun handiz azaldu.